entertainment | Eisamay\nরাজের মন্তব্য নিয়ে বিতর্ক 12 May 2021, 12.36 PM\nছেলের সামনেই স্বামীর হাতে হেনস্থা! শ্বেতার বিস্ফোরক ভিডিয়ো ফুটেজ দেখে সরব একতা-করণ 12 May 2021, 09.58 AM\nশ্বেতার পোস্ট করা ভিডিয়ো দেখে চমকে উঠেছেন নেটিজেন থেকে সেলেব....এই ভিডিয়ো দেখার পর সবাই একবাক্যে এসে দাঁড়িয়েছেন শ্বেতার পাশে... শ্বেতা অভিনব কলহে গত কয়েকদিন ধরে তুলকালাম সোশ্যাল মিডিয়ায়\nCovid19 Relief: ফাইট দিল্লি ফাইট... করোনা লড়াইয়ে এগিয়ে এলেন Huma Qureshi এবং Zack Snyder 11 May 2021, 03.20 PM\nCovid 19 Vaccine: সদস্যদের জন্যে ভ্যাকসিন ক্যাম্পের আবেদন, মুখ্যমন্ত্রীকে চিঠি IMPPA-র 11 May 2021, 01.05 PM\nমহারাষ্ট্রে শোচনীয় Covid19 পরিস্থিতি। অবস্থা সামাল দিতে জারি হয়েছে Lockdown। কাজ বন্ধ বিনোদন পাড়াতেও। অবশেষে সরকারের কাছে Covid19 Vaccine বিষয়ে সাহায্য চাইল IMPPA। কী দাবি তাঁদের? জানুন বিস্তারিত...\nAdipurush Prabhas-এর কথা শুনলে বিপদে পড়তেন না Om Raut! 11 May 2021, 11.37 AM\nআচমকা মহারাষ্ট্রে Covid আক্রান্ত ও মৃতের সংখ্যা বেড়ে যাওয়ায় ছবির নির্মাতারা এবং পরিচালক Om Rautবাধ্য হন ছবির শ্যুটিং হায়দরাবাদে সরিয়ে নিয়ে যেতে।\nশোনা গিয়েছে শুরু থেকেই মুম্বইয়ে শ্যুটিং করতে বেজায় আপত্তি ছিল সুপারস্টার Prabhas-এর।\nদেশের স্বাস্থ্য পরিকাঠামো নিয়ে Sonu Sood-এর বিস্ফোরক মন্তব্য! 11 May 2021, 09.51 AM\nপ্রতিদিনই সংবাদ শিরোনামে থাকেন Sonu Sood। আর প্রতিবারই তাঁর সমাজসেবার উদাহরণ দিয়ে আপ্লুত করে দেন সাধারণ মানুষকে। এবার Sonu Sood মুখ খুললেন ভারতের স্বাস্থ্য পরিকাঠামো নিয়ে। কী বললেন তিনি...\nBollywood: প্রথম ছবিতে সাড়া ফেলে হারিয়ে গেলেন যে সব নায়িকা 10 May 2021, 04.19 PM\nবলিউডের হারিয়ে যাওয়া পাঁচ নায়িকার কথা... কেন এমন অস্তমিত হল তাঁদের কেরিয়ার? দেখে নিন...\nদিল্লির গুরুদ্বারের Covid Care কেন্দ্রে ২ কোটি টাকার অর্থ সাহায্য Amitabh Bachchan-এর 10 May 2021, 02.46 PM\nCovid19 স্মল টাইম ফ্লু! Kangana Ranaut-এর বিতর্কিত মন্তব্য ডিলিট করল Instagram 10 May 2021, 12.57 PM\nতিনি Kangana Ranaut। তাই যখন তখন, যেখানে সেখানে মনের খুশি মতো মন্তব্য তিনি করতেই পারেন। সেই মন্তব্যের জের কী হবে তা নিয়ে বিশেষ ভাবেন না। সম্প্রতি তেমনই এক মন্তব্যের জন্যে তাঁর পোস্ট ডিলিট করল Instagram।\nMother’s Day পালন বলিউডের, বিশেষ বার্তা Madhuri Dixit, Sara Ali Khan, Sonakshi Sinha-দের... 10 May 2021, 09.37 AM\n'ভালো চিকিৎসা হলে আমিও বেঁচে যেতাম', অক্সিজেন চেয়ে হতাশ অভিনেতার অকাল মৃত্যু9May 2021, 09.35 PM\nমাত্র ৩৫-এই লড়াই শেষ করোনা আক্রান্ত রাহুলের... এক ঘণ্টা ধরে অক্সিজেন চেয়ে পোস্ট করে হতাশ অভিনেতার অসহায় আর্তিতে চোখ ভিজল নেটিজেনদেরও.... শুধু কি করোনাই রাহুলের মৃত্যুর কারণ নাকি দেশের স্বাস্থ্যব্যবস্থা...\nSeeti Maar বেজায় পছন্দ Salman Khan-এর, প্রশংসায় ভরালেন Devi Sri Prasad-কে 8 May 2021, 05.36 PM\nSalman Khan স্ক্রিনে ফেরা মানেই ভক্তদের মধ্যে উন্মাদনা চরমে। এহেন ভাইজান যখন মুক্ত কন্ঠে প্রশংসা করেন Seeti Maar-এর সংগীত পরিচালকের তখন ছবি নিয়ে দর্শকের উত্‍সাহ বেড়ে যায়। Radhe: Your Most Waned Bhai-এর ক্ষেত্রেও ঘটল ঠিক তাই।\nগানের সুরেই Covid19 Warrior-দের কুর্নিশ জানালেন Rupam Islam9May 2021, 02.58 AM\nCovid19 ঢেউয়ে বেসামাল গোটা রাজ্য। এমন অবস্থায় বর্তমান পরিস্থিতি নিয়ে গাঁন বাঁধলেন Rupam Islam। কুর্নিশ জানালেন frontline worker-দের। একই সঙ্গে জন্ম শতবার্ষিকীতে Satyajit Ray-কে এই ভিডিয়োর মাধ্যমেই স্মরণ করলেন।\nপাকিস্তানে Dilip Kumar ও Raj Kapoor-এর পৈতৃক বাড়ি হবে মিউজিয়াম! 8 May 2021, 01.26 PM\nঐতিহাসিক ইমারত। হিন্দি চলচ্চিত্র জগতের দুই প্রবাদপ্রতীম কিংবদন্তী Raj Kapoor এবং Dilip Kumar-এর পৈতৃক বাড়ির সংরক্ষণ করবে পাকিস্তানের খাইবার পাখতুনখোয়ার প্রাদেশিক সরকার। জানুন বিস্তারিত...\nছক ভেঙে নয়া ট্রেন্ডে গা ভাসালেন Nawazuddin Siddiqui, Emraan Hashmi, Sidharth Malhotra, Sonu Sood! 8 May 2021, 03.48 PM\n'ভাইরাসকে ধ্বংস করব', হুংকার করোনায় আক্রান্ত কঙ্গনা রানাউতের 8 May 2021, 11.52 AM\nএবার করোনা থাবা বসালো কঙ্গনা রানাউতের শরীরে।\nএই মুহূর্তে বাড়িতেই কোয়ারেন্টাইনে রয়েছেন বিতর্কিত এই অভিনেত্রী।\nযেখানে কঙ্গনা, সেখানেই বির্তক।\nCovid Relief Home: করোনা মোকাবিলায় এবার সেফ হোম শুরু করলেন Parambrata Chatterjee-Anupam Roy এবং অন্যান্যরা 10 May 2021, 11.13 AM\nCovid 19: এবার করোনার সঙ্গে লড়াই Shilpa Shetty-র পরিবারের7May 2021, 05.36 PM\nCovid 19-এর আক্রমণে জর্জরিত গোটা দেশ। এই মারণ ভাইরাসের থাবা থেকে রেহাই পায়নি বলিউডও। এবার কোভিড আক্রান্ত হলেন অভিনেত্রী Shilpa Shetty-র গোটা পরিবার। জানুন বিস্তারিত...\nCovid 19 Relief: করোনায় বলিউডের সর্বহারাদের পাশে Yash Raj Films7May 2021, 04.30 PM\nএকদিকে যখন Covid19 ভাইরাসের দ্বিতীয় থাবায় দিশাহারা গোটা দেশ, তেমনই ফের সংকটে Bollywood। এই কঠিন পরিস্থিতিতে সাহায্যের হাত বাড়িয়ে দিয়েছেন Yash Raj Films-এর মালিক Aditya Chopra।\nচলতি বছরের সংকটেও এমনই নিরুপায় সহকর্মীদের সাহায্যে এগিয়ে এলেন Aditya Chopra এবং Yash Raj Films। সংস্থার তরফে শুরু করা হচ্ছে Yash Chopra Saathi Initiative।\nCovid 19 Relief: Priyanka Chopra-র ফান্ডরেইজারে সাহায্যের হাত বাড়ালেন Hugh Jackman7May 2021, 03.35 PM\nপ্রয়াত সংগীত পরিচালক Vanraj Bhatia, শোকবার্তা Farhan Akhtar, Smriti Irani-র7May 2021, 01.04 PM\nচলচ্চিত্র জগতে আরও এক ইন্দ্রপতন। প্রয়াত প্রখ্যাত সংগীত পরিচালক Vanraj Bhatia। তাঁর মৃত্যুতে সোশ্যাল মিডিয়ায় শোকবার্তা সেলেব্রিটিদের। তাঁর সম্পর্কে কে কী বললেন? দেখে নিন তাঁদের ট্যুইট...\nArijit Singh-এর মাকে রক্তদান করলেন এই যুবক7May 2021, 10.32 AM\nটাইমস অফ ইন্ডিয়াকে দেওয়া সাক্ষাত্‍কারে Prateek Jain আরও জানান তিনি একটি স্বেচ্ছাসেবী সংস্থায় কাজ করেন ।\nঅরিজিত্ সিং (Arijit Singh)-এর মা অদিতি সিং (Aditi Singh) –এর জন্যে প্লেটলেট ও প্লাজমা দান করলেন প্রতীক।\nKaran Johar-এর Dostana2থেকে কেন বাদ পড়লেন Kartik Aaryan!7May 2021, 09.38 AM\nমুখ দেখাদেখি বন্ধ Janhvi Kapoor এবং Kartik Aaryan-এর। বিপাকে পড়েছেন Karan Johar। কার্তিকের পরিবর্তে খোঁজ চলছে Dostana 2-এর জন্যে নতুন মুখের। ঠিক কী হয়েছিল? জানুন বিস্তারিত...\nপঁচিশে বৈশাখে বাংলা ও বাঙালিকে রোহিণীর উপহার 'মনে রেখো'6May 2021, 11.01 PM\n'আছে দুঃখ, আছে মৃত্যু, বিরহ দহন জাগে, তবুও শান্তি তবু আনন্দ, তবু অনন্ত জাগে…', আর মাত্র কয়েকদিনের অপেক্ষা।\nতারপরেই পঁচিশে বৈশাখ।\nএ বছর কবিগুরুর জন্মদিনে প্রখ্যাত সঙ্গীতশিল্পী রোহিণী রায়চৌধুরী নিয়ে আসতে চলেছেন তাঁর 'মনে রেখো' অ্যালবামটি।\nদেশ থেকে করোনা তাড়াতে রাখির 'অব্যর্থ নিদান'7May 2021, 09.49 AM\nদেশের দুর্দশায় কাঁদছে রাখির মন... বাকি সকলের মতো তিনিও সবার সাহায্য়ার্থে নিজের মতোই চেষ্টা করছেন... সোশ্যাল মিডিয়ায় রাখি সাওয়ান্ত জানিয়েছেন নিজের কর্মোদ্যগের কথা... জানেন কী করতে চলেছেন রাখি...\n‘বাড়াবাড়ি করবেন না প্লিজ’, মায়ের অসুস্থতা নিয়ে মুখ খুললেন অরিজিৎ নিজেই6May 2021, 07.01 PM\nকোভিড বার্তা, কমলেশ্বর মুখোপাধ্যায়5May 2021, 10.50 PM\nকোভিড বার্তা দিলেন পরিচালক কমলেশ্বর মুখোপাধ্যায়। দেখুন ভিডিয়ো...\nফের আসছে 'কৌন বনেগা ক্রোড়পতি', রেজিস্ট্রেশন কবে থেকে জেনে নিন5May 2021, 08.29 PM\nপরবর্তী প্রধানমন্ত্রী Sonu Sood! ভক্তদের মনোবাঞ্ছা এমনই...5May 2021, 08.27 PM\nSonu Sood-কেই ভবিষ্যতে প্রধানমন্ত্রীর পদে দেখতে চান ভক্তরা! এদিকে শিশুশিক্ষার পদক্ষেপে বন্ধুর পাশে থাকার আশ্বাস দিলেন Priyanka Chopra। জানুন বিস্তারিত...\nমুক্তি পেল Radhe: Your Most Wanted Bhai-এর টাইটল ট্র্যাক!5May 2021, 06.30 PM\nএকবছরের দীর্ঘ অপেক্ষার পর ফের ভক্তদের মুখে হাসি ফোটাতে চলে এলেন Salman Khan। মুক্তি পেল তাঁর বহু প্রতীক্ষিত ছবি Radhe: Your Most Wanted Bhai-এর টাইটেল ট্র্যাক।\nকোভিড সংকটে বাংলার সহ-নাগরিকদের পাশে সৃজিত-স্বস্তিকা-পরমব্রত5May 2021, 02.00 PM\n‘মৃত্যুর খবর ভুয়ো, সুস্থ আছেন লাকি আলি’: জানালেন নাফিসা আলি5May 2021, 12.49 PM\nকঠিন পরিস্থিতির মধ্যে দিয়ে যাচ্ছে গোটা দেশ। দেশের বিভিন্ন প্রান্ত থেকে আসছে নানা পেশার সঙ্গে যুক্ত তারকাদের মৃত্যু সংবাদ। সম্প্রতি তেমনই ভেসে উঠেছিল সংগীতশিল্পী লাকি আলির মৃত্যুর খবর।\nআইনি বিপাকে তাবু-অজয় দেবগণের Drishyam25 May 2021, 08.54 AM\nআনুষ্ঠানিক ঘোষণাতেও জানানো হয়েছিল দ্বিতীয় ভাগের পরিচালনা করবেন কুমার মঙ্গত (Kumar Mangat )।\nতাবু-অজয় দেবগণ অভিনীত প্রথম ভাগটির সহ-প্রযোজক ছিল Viacom 18 Motion Pictures। দ্বিতীয় ভাগ তৈরি হওয়ার খবর জানতে পেরেই আপত্তি তুলেছে এই প্রযোজনা সংস্থাটি।\n‘বাংলায় এবার হিংসা বন্ধ হোক’, সোশ্যাল মিডিয়ায় গর্জে উঠলেন অপর্ণা-সৃজিতরা5May 2021, 09.53 AM\nরবীন্দ্র সঙ্গীত নিয়ে কাটা-ছেঁড়া করা ঠিক নয়: সুনিধি চৌহান4May 2021, 10.40 PM\nভার্চুয়াল শো আমি একটা দুটো করেছিলাম।\nকিন্তু লাইভ শোয়ের মতো মজা ভার্চুয়াল শোতে নেই।\nকলকাতাবাসী গান সম্পর্কে এতটাই সমৃদ্ধ যে ছোট ছোট ভুল ধরে পারে।\nফের করোনার থাবা বলিউডে, পরিবার সহ আক্রান্ত দীপিকা পাড়ুকোন4May 2021, 08.52 PM\nবলিউডের প্রথম সারির আরও এক তারকা করোনার কবলে... পরিবারের সঙ্গে করোনা আক্রান্ত দীপিকাও.... এর আগেই পাড়ুকোন পরিবারের বাকি সদস্যদের করোনা আক্রান্তের খবর আসে...\nসুখবর! বিগ ব্যাং-এ আসতে চলেছে রাম কমলের ‘রিক্সাওয়ালা’4May 2021, 06.04 PM\nট্যুইটার অ্যাকাউন্ট বন্ধ করা হল কঙ্গনা রানাওয়াতের, ক্ষোভে ফেটে পড়লেন নায়িকা!4May 2021, 04.52 PM\nআহত বাঘিনী! মমতা ‘দিদি’-কে জয়ের শুভেচ্ছা কঙ্গনা রানাওয়াতের4May 2021, 02.01 PM\nসরাসরি নয়। বিধানসভা নির্বাচনে জয় প্রসঙ্গে বেশ খানিক ঘুরপথেই আহত বাঘিনী মমতা বন্দ্যোপাধ্যায়কে প্রশংসায় ভরিয়ে দিলেন কঙ্গনা রানাওয়াত। কী বললেন নায়িকা? দেখে নিন সেই বিতর্কিত ট্য়ুইট...\n‘বলিউড নিয়ে খুবই অনিশ্চিত ছিলাম’, অকপট ইলিয়ানা ডি’ক্রুজ4May 2021, 12.24 PM\nপয়লা দানেই বাজি জিতে বিধায়ক হলেন ৭ তারকা3May 2021, 01.30 PM\nটলিপাড়ায় প্রার্থীরা এ বার বিধানসভা নির্বাচনে খেললেন বটে!\nকেউ গেরুয়া শিবির। কেউ সবুজ শিবির।\nঅনেকেই হেরে ভূত।\nআর কঠিন লড়াইয়ে বাজিমাত করলেন কারা?\nবহু বনি বেব! শর্ট ড্রেস থেকে শাড়ি, উষ্ণতা ছড়াচ্ছেন দেবলীনা2May 2021, 06.46 PM\nপরনে লিটল ব্ল্যাক ড্রেস।\nগলায় হীরের হার। হাতে লাল গোলাপ।\nলাস্যময়ী অবতারে নেট দুনিয়া কাঁপাচ্ছেন ছোট পর্দার গোপী বহু।\nকোভিড রোগীদের সাহায্য করলে ‘হেল্প লাইন নম্বর’ চালু মিমির 1 May 2021, 08.39 PM\nকরোনায় আক্রান্ত হয়ে মৃত্যু অভিনেতা বিক্রমজিৎ কনওয়ারপালের 1 May 2021, 01.33 PM\nফের বলিউডে করোনার থাবা।\nকরোনায় আক্রান্ত হয়ে প্রাণ হারিয়েছেন অভিনেতা বিক্রমজিৎ কানওয়ারপাল।\nশনিবার তিনি শেষ নিঃশ্বাস ত্যাগ করেন।\nকরোনার উত্তর 'গুগাবাবা' বা 'হীরক রাজার দেশে' 1 May 2021, 12.24 PM\nফের বলিউডে পাড়ি ঋতাভরীর 30 Apr 2021, 08.05 PM\nটলি ছেড়ে ফের বলিপাড়ায় পা বাড়াচ্ছেন ঋতাভরী চক্রবর্তী।\nএবার রামকমল মুখোপাধ্যায়ের পরবর্তী ছবি 'ব্রোকেন ফ্রেম'-এ দেখা যাবে তাঁকে।\nঅভিনেত্রীর বিপরীতে রয়েছেন রোহিত বসু রায়।\n'কাজ পাওয়া তো?' শেষ জীবনে কেরিয়ার নিয়ে অনিশ্চয়তায় ভুগতেন ঋষি! 30 Apr 2021, 01.33 PM\n'তোমাকে ছাড়া জীবন আগের মতো হবে না...'\nএদিকে নিজের বাবাকে স্মরণ করেছেন রিধিমা কাপুরও।\nবাবার সঙ্গে নিজের একটি পুরনো ছবি পোস্ট করে ঋষি-নীতু কন্যা লিখেছেন, 'যতদিন আমাদের না আবার দেখা হচ্ছে আমরা তোমার কথা বলতে থাকব।’\nমন্ত্রপাঠে দূর হবে রোগভোগের ভয়! মন শান্ত রাখতে জপ করুন নিয়মিত 29 Apr 2021, 05.26 PM\nসকলের মনেই করোনা ভীতি বাসা বেঁধেছে।\nএই ভীতি দূর করার জন্য মনে ইতিবাচক চিন্তাভাবনাথাকা জরুরি।\nকরোনাবিধি শিকেয় তুলে শ্যুটিং! গ্রেফতার জনপ্রিয় বলিউড নায়ক সহ পুরো টিম 29 Apr 2021, 03.23 AM\nপর্দার হিরোর বাস্তবে ভিলেন সুলভ কাজ! বলিউডের জনপ্রিয় অভিনেতাকে নিয়ে এমনই মন্তব্য নেটিজেনদের... নাইট কার্ফু ভেঙে শ্যুটিংয়ের অভিযোগ.... এমনকী মানা হয়নি অন্যান্য কোভিড বিধিও।\nঅস্কার মঞ্চে 'বিশেষ স্মরণ' সৌমিত্র-ইরফান, ভানু আথাইয়াকে 26 Apr 2021, 06.48 PM\n৯৩ তম অস্কারের মঞ্চে (Oscar 2021) ‘ইন মেমোরিয়াম’ (In Memoriam) বিভাগে শ্রদ্ধার্ঘ জানানো হল প্রয়াত অভিনেতা ইরফান খান ও অস্কারজয়ী ভারতীয় কস্টিউম ডিজাইনার ভানু আথাইয়াকে।\nএই বিভাগে বিশেষভাবে উঠে এলেন সৌমিত্র চট্টোপাধ্যায়।\nদ্য অ্যাকাডেমি-র তরফে প্রতিবছরই চলচ্চিত্রের সঙ্গে যুক্ত প্রয়াত ব্যক্তিত্বদের স্মরণ করা হয় এই বিভাগে।


প্রসঙ্গ ইসলাম ॥ পবিত্র ঈদে মিলাদুন্নবীর মর্মবাণী || উপ-সম্পাদকীয় || জনকন্ঠ\nপ্রসঙ্গ ইসলাম ॥ পবিত্র ঈদে মিলাদুন্নবীর মর্মবাণী\nপ্রিয়নবী হযরত মুহম্মদ সাল্লাল্লাহু ‘আলায়হি ওয়া সাল্লাম ৫৭০ খ্রিস্টাব্দের ১২ রবিউল আউয়াল সোমবার সুবিহ্ সাদিকে মক্কা মুকাররমের প্রসিদ্ধ কুরাইশ বংশের হাশেমী গোত্রে আবির্ভূত হন। তাঁর পৃথিবীতে আবির্ভাবের সেই দিনটি উদ্যাপিত হয় ঈদে মিলাদুন্নবী। বিশ্ব মুসলিম মননে ঈদে মিলাদুন্নবী এক অনন্য ঈদের আনন্দ জাগ্রত করে। প্রিয়নবী হযরত মুহম্মদ সাল্লাল্লাহু আলায়হি ওয়া সাল্লাম এই পৃথিবীতে তশরীফ আনেন সমগ্র মানব জাতির কল্যাণের জন্য, সমগ্র বিশ্বজগতের কল্যাণের জন্য। মূলত তাঁর নূর মুবারক সৃষ্টির মাধ্যমে আল্লাহ্ রব্বুল ‘আলামীন তামাম কায়েনাত-সমগ্র সৃষ্টির সূচনা করেন। নূরে মুজাস্সামের মাটির পৃথিবীতে আশ্রাফুল মখলুকাত মানব সুরতে তশরীফ আনবার মধ্য দিয়ে পৃথিবীতে নবী আগমনের ধারাবাহিকতার সমাপ্তি ঘটে। তার নূর মুবারক সৃষ্টি করে আল্লাহ্ জাল্লা শানুহু সৃষ্টির সূচনা করেন। মূলত তাঁর নূর মুবারকই সমগ্র সৃষ্টির উৎস। তাঁর থেকেই সব কিছু সৃষ্টি করেছেন খালিক-মালিক আল্লাহ্। তিনি রহমাতুল্লিল ‘আলামীন-বিশ্বজগতের জন্য রহমত।’ তাঁর মধ্যে রয়েছে সর্বোত্তম আদর্শ-অনুপম আদর্শ। কবি শেখ সাদী (র)-এর ভাষায় : ‘হাসুনাত জামি ’উ খিসালিহী’।\nপ্রিয়নবী সাল্লাল্লাহু ‘আলায়হি ওয়া সাল্লাম এই পৃথিবীতে তশরীফ আনলেন এমন এক যুগকালে যখন সমগ্র পৃথিবীতে মানবতা ধুঁকে ধুঁকে মরছিল, অজ্ঞতা আর র্শিক-কুফরে সারা পৃথিবী ছেয়ে গিয়েছিল। আইয়ামে জাহিলিয়াতের সেই ঘনকালো অমানিশা দূর করতে, মানতকে স্বমহিমায় প্রতিষ্ঠিত করতে, সত্য-সুন্দরকে প্রতিষ্ঠিত করতে তিনি এলেন মুক্তিদাতা হিসেবে, তিনি রাউফুর রাহীম, আল্লাহ্ জাল্লা শানুহু তাঁর নিজের গুণে তাঁকে গুণান্বিত করেছেন। প্রিয়নবী (সা) সম্পর্কে আল্লাহ্ জাল্লা শানুহু ইরশাদ করেন : “অবশ্যই তোমাদের মাঝ থেকেই তোমাদের কাছে এক রসূল এসেছেন। তোমাদেরকে যা বিপন্ন করে তা তাঁর জন্য খুবই কষ্টের হয়। তিনি তোমাদের কল্যাণকামী, মু’মিনদের প্রতি তিনি অত্যন্ত স্নেহশীল পরম দয়ালু।”\nতাঁর আবির্ভাব হলো এমন এককালে যখন অজ্ঞতা আর অন্ধকারে নিমজ্জিত পৃথিবীর মানুষ ধর্মহীনতা ও অধর্মের বিষবাষ্পে শ্বাসরুদ্ধকর অবস্থায় নিপতিত। পৃথিবীর মানুষ, শিরক্, কুফর, কুসংস্কার আর মস্তিষ্কজাত অন্ধবিশ্বাসের বিষাক্ত ছোবলে জর্জরিত। পৃথিবীর মানুষ পথভ্রষ্টতার নিকষকালো অন্ধকারে দিশাহারা। পশুত্ব আর লোলুপতার শেকলে বিপর্যস্ত পৃথিবীর মানুষ এক করুণ অবস্থার মধ্য দিয়ে দিন গুজরান করছিল। আশ্রাফুল মখলুকাত বনী আদম আল্লাহকে ভুলে যেয়ে কল্পিত দেব-দেবীর পূজা করে, পাথর পূজা করে, সূর্য, পাহাড় এমনকি পুরোহিতদেরও পূজা করে। ত্রিত্ববাদ ও বহুত্ববাদের আবর্তে নিপতিত হয়ে মানবিক মূল্যবোধ পৃথিবী থেকে উঠে গেছে। সত্য বলতে কোথাও কিছু নেই, সততা বলতে কোথাও কিছু নেই, মনুষ্যত্ব নেই, ন্যায়-নীতি নেই, ন্যায়বিচার নেই, দয়া-মায়া বলতে কোথাও কিছু নেই। ক্রীতদাস প্রথা, নারী নির্যাতন, যুলুম-অত্যাচার বিশ্বটাকে কুরে কুরে ঝাঁঝরা করে দিচ্ছিল। পৃথিবীর সর্বত্র তখন নৈরাজ্য, নৈরাশ্যের বিষণœতা ছায়া ফেলে। সামন্তবাদ, প্রভুত্ববাদ, আধিপত্যবাদ, সাম্রাজ্যবাদ এবং রাজতন্ত্রের শৃঙ্খলে পৃথিবীর প্রায় আটানব্বই ভাগ মানুষ বন্দী দশায় কোনোমতে বেঁচে আছে। তাঁর আবির্ভাবে পৃথিবী আলোর সন্ধান পেলো, শান্তির সন্ধান পেলো, মুক্তির সন্ধান পেলো। তিনি তো আলোর আলো। তাঁর এই পৃথিবীতে তশরীফ আনার ফলে র্শিক ও কুফরের ভিত্তি ভেঙ্গে চৌচির হয়ে যায়, মারামারি, হানাহানি, কাটাকাটি আর হিংস্রতার পৃথিবীতে নেমে আসে শান্তির হাওয়া, সত্য-সুন্দর ও মানবতার বিজয় বারতা ঘোষিত হয়। ঘোষিত হয়Ñ লা ইলাহা ইল্লাল্লাহু মুহামম্মাদুর রসূলুল্লাহ- আল্লাহ্ ছাড়া নেই কোনো ইলাহ্ হযরত মুহম্মদ (সা) আল্লাহ্র রসূল।\nআল্লাহ্ জাল্লা শানুহু তাঁর প্রিয় হাবীব সাইয়্যেদুল মুরসালীন খাতামুন্নাবীয়ীন রহমাতুল্লিল ‘আলামীন শাফিউল মুযনিবীন হযরত মুহম্মদ মুস্তাফা আহ্মদ মুজতবা (সা)- কে এই পৃথিবীতে প্রেরণ করলেন তাঁর মনোনীত পরিপূর্ণ জীবন ব্যবস্থা কায়েম করার জন্য। আর সেই আল্লাহ্র দেয়া একমাত্র জীবন ব্যবস্থাই হচ্ছে ইসলাম। এই জীবন ব্যবস্থাই দুনিয়ার কল্যাণ বয়ে আনে, আখিরাতের কল্যাণ বয়ে আনে, মানবিক মূল্যবোধ প্রতিষ্ঠা করে, আল্লাহ্র রবুবিয়্যাত কায়েম করে। এটাই আদ্দীনুল হক, এটাই আস্সিরাতুল মুস্তাকীম। কুরআন মজীদে ইরশাদ হয়েছে : “তিনি (আল্লাহ্) যিনি তাঁর রসূলকে হিদায়াত ও সত্য দীনসহ প্রেরণ করেছেন অপর সমস্ত ধর্ম-এর উপর বিজয়ী করার জন্য। আর সাক্ষী হিসেবে আল্লাহ্ই যথেষ্ট (সূরা ফাত্হ : আয়াত ২৮)।”\nপ্রিয়নবী (সা) এর মহান আখ্লাকে সমস্ত গুণের সমাবেশ ঘটেছে। আল্লাহ্ জাল্লা শানুহু ইরশাদ করেছেন : “আর আপনি অবশ্যই সুমহান আখ্লাকের উপর সুপ্রতিষ্ঠিত” (সুরা কালাম : ৪)। একবার এক সাহাবী উম্মুল মু’মিনীন হযরত আয়িশা সিদ্দীকা (রা)-এর কাছে প্রিয়নবী (সা) এর আখ্লাক সম্পর্কে জানতে চাইলে হযরত আয়িশা সিদ্দীকা (রা) বললেন : কুরআন মজীদই তাঁর আখ্লাক। হযরত আয়িশা সিদ্দীকা (রা) এর এই একটি ছোট্ট উক্তির মধ্যে প্রিয়নবী (সা) এর মহান এই একটি ছোট্ট উক্তির মধ্যে প্রিয়নবী (সা.) এর মহান জীবনাদর্শের সার্বিক চেহারা প্রস্ফুটিত হয়ে উঠেছে।\nপ্রিয়নবী (সা.) বলেছেন, “মহান আখ্লাকসমূহ পূর্ণভাবে বিকশিত করার জন্য আমাকে পাঠানো হয়েছে।” কুরআন মজীদে ইরশাদ হয়েছে : “আল্লাহ্র নিকট হতে এক নূর ও স্পষ্ট কিতাব তোমাদের কাছে এসেছে। যারা আল্লাহ্র সন্তুষ্টি লাভ করতে চায়, এর দ্বারা তিনি তাদেরকে শান্তির পথে পরিচালিত করেন এবং অন্ধকার থেকে বের করে আলোর দিকে নিয়ে যান (সূরা মায়িদা : আয়াত ১৫-১৬।”\nপ্রিয়নবী সাল্লাল্লাহু ‘আলায়হি ওয়া সাল্লাম-এর আখ্লাক, তাঁর জীবনাদর্শ আল্লাহ্ জাল্লা শানুহুই গড়ে তুলেছেন। তিনি যা কিছু বলেছেন তা সবই আল্লাহ্ কর্তৃক আদিষ্ট হয়ে বলেছেন এবং তিনি যা কিছু করেছেন তা সবই আল্লাহ্র হুকুম বাস্তবায়নের জন্য করেছেন। আল্লাহ্ তাঁকে যা করতে আদেশ করেছেন তিনি তা পুঙ্খানুপুঙ্খরূপে পালন করেছেন, যা করতে আল্লাহ্ জাল্লা শানুহু নিষেধ করেছেন তা আদৌ করেননি। আল্লাহ্ জাল্লা শানুহুর নির্দেশ মুতাবিকই তিনি মানুষের সামনে হিদায়াতের বাণী পৌঁছে দিয়েছেন এবং মানুষকে সত্য ও সুন্দর পথের দিশা দান করেছেন। কুরআন মজীদে ইরশাদ হয়েছে : “এবং তিনি নিজের থেকে কিছুই বলেন না, তাঁর কাছে যে ওহী আসে তিনি সেই ওহীই বলেন।”\nতিনি মহান আখ্লাকসমূহকে নিজে যেমন আমল দ্বারা পূর্ণভাবে বাস্তবায়িত করেছেন, তেমনি তাঁর সাহাবীগণ তাঁকে হুবহু অনুসরণ ও অনুকরণ করে সেই মহান আখ্লাকের গতিধারাকে এগিয়ে নিয়ে গেছেন। যার প্রবাহ যুগে যুগে শ্রেষ্ঠ জীবনাদর্শরূপে গতি সঞ্চারিত করে আসছে। লা-ইলাহা ইল্লাল্লাহু মুহম্মদুর রসূলুল্লাহ- ‘আল্লাহ্ ছাড়া কোনো ইলাহ্ নেই, মুহম্মদ (সা) আল্লাহর রসূল’- কালেমা তায়্যেবার এই চিরন্তন সত্য তাঁর জীবনাদর্শের মূল চেতনা, তাওহীদ ও রিসালতের সুদৃঢ় বুনিয়াদের উপর তা সংস্থাপিত। সে জীবনাদর্শের সালাত, সিয়াম, হজ্জ, যাকাত বিধানের সমুজ্জ্বল ধারা মানবিক মূল্যবোধকে বুলন্দ করেছে, আল্লাহ্র সঙ্গে বান্দার সম্পর্ক সুনিবিড় করে দিয়েছে।\nপ্রিয়নবী (সা) আল্লাহ্র যিকর অধিক পরিমাণে করবার তাকিদ বয়ে আনলেন। আল্লাহ্ তা’আলা ঘোষণা করলেন : “নিশ্চয় আল্লাহ্র যিক্র অন্তরে প্রশান্তি আনে।” একদিন এক ব্যক্তি প্রিয়নবী (সা) এর দরবারে আরয করলেন : ইয়া রসূলাল্লাহ্! ইসলামের বহু হুকুম-আহকাম আছে যা অবশ্যই পালন করতে হবে। তবুও আমাকে এমন একটি বিষয়ে শিক্ষা দিন যা প্রাণপ্রিয় সাক্ষী করে রাখতে পারি। প্রিয়নবী (সা.) বললেন : “জীবনের শেষ মুহূর্ত পর্যন্ত তোমার জিহ্বা যেনো আল্লাহ্র যিকরে সিক্ত থাকে।” প্রিয়নবী (সা) এর জীবনাদর্শে তাবত্ গুণের সমাবেশ ঘটেছে। তিনি যেমন সর্বশ্রেষ্ঠ মানব, তেমনি তিনি সর্বশ্রেষ্ঠ নবী। আল্লাহ্ তা’আলা বিশ্বগত সৃষ্টির পূর্বে তাঁরই নূর অর্থাৎ নূরে মুহাম্মদী সৃষ্টি করেন। হযরত আদম (আ.)-এর জন্মেরও বহু পূর্বে আল্লাহ্ তা’আলা হযরত মুহম্মদ (সা.)-কে নবুওয়াত দান করেন।\nযিনি সবার আগে নবুওয়াত প্রাপ্ত হলেন, আল্লাহ্ জাল্লা শানুহু তাঁর পৃথিবীতে আগমনের খবর পৌঁছে দেবার জন্য সেই আলমে আরওয়াহ্ তে সব নবী-রসূলের কাছ থেকে মীসাক বা অঙ্গীকার গ্রহণ করেছিলেন। কুরআন মজীদে ইরশাদ হয়েছে : “আর যখন আল্লাহ্ নবীদের অঙ্গীকার গ্রহণ করেছিলেন যে, তোমাদেরকে কিতাব ও হিকমত যা কিছু দেই অতঃপর তোমাদের যা কিছু থাকে তার সমর্থকরূপে যখন একজন রসূল আসবেন তখন তোমরা অবশ্যই তাঁর প্রতি ঈমান আনবে এবং তাঁকে সাহায্য করবে। তিনি (আল্লাহ্) বললেন : তোমরা কী স্বীকার করলে? এবং এ সম্পর্কে আমার অঙ্গীকার কি তোমরা গ্রহণ করলে? তারা বললো : আমরা স্বীকার করলাম। তিনি (আল্লাহ্) বললেন : তোমরা সাক্ষী থাকো এবং আমিও তোমাদের সাথে সাক্ষী থাকলাম।” (সূরা আল ইমরান : আয়াত ৮১)।\nএই আয়াতে কারীমার ব্যাখ্যায় হযরত আলী (রা), হযরত আবদুল্লাহ্ ইব্নে আব্বাস (রা) প্রমুখ বলেছেন যে, আল্লাহ্ তা’আলা অঙ্গীকার নেন যে, যদি তাঁরা নিজেরা তাঁর আমলে জীবিত থাকেন তাহলে তাঁর উপরই মান এনে তাঁকে সহযোগিতা করবেন। নিজেদের উম্মাতদেরকেও এ ব্যাপারে যেন তাঁরা নির্দেশ দিয়ে যান। কুরআন মজীদের উপরিউক্ত আয়াতে কারীমা দ্বারা এটা স্পষ্ট হয়ে যায় যে, হযরত আদম (আ.)-এর পয়দা হবারও বহু পূর্বে রূহের জগতে প্রিয়নবী হযরত মুহম্মদ (সা)-এর নবুওয়াত ও রিসালাত প্রদানের ঘোষণা দিয়ে আল্লাহ্ জাল্লা শানুহু সব নবী-রসূলের কাছ থেকে এই অঙ্গীকার করেন যে, তাঁরা যেন তাঁর প্রতি ঈমান আনে, তাঁদের উন্মতদেরকেও ঈমান আনতে বলেন এবং তিনি যদি তাঁদের আমলে আবির্ভূত হন তাহলে অবশ্যই তাঁকে মদদ জোগাবেন আর যদি না পান তাহলে উম্মত পরম্পরায় তাঁর আগমন বারতা যেনো দিয়ে যান। প্রিয়নবী (সা.) বলেছেন : “আদম (আ) পানি ও মাটির মধ্যে লীন ছিল তখনও আমি নবী ছিলাম।”\nতিনি আরো বলেছেন : “আমি রসূলগণের পূর্বাভাস এবং নবীগণের পরিসমাপ্তি।” এর দ্বারা এটা স্পষ্ট হয়ে যায় যে, তিনিই প্রথম নবী ও রসূল কিন্তু পৃথিবীতে তাঁর আগমন ঘটে সবার শেষে, তিনি খাতামুন্নাবিয়ীন- সর্বশেষ নবী। তিনি পৃথিবীতে আবির্ভূত হলেন সবার পরে, তিনি সাইয়্যেদুল র্মুসালীন-সব রসূলদের নেতা, খাতামুন্নাবিয়ীন, সর্বশেষ নবী, নবীগণের সমাপ্তি।\nতিনি ন্যায়পরায়ণতা, দানশীলতা, বদান্যতা, বিনম্রতা, মমতা, বিশ্বস্ততা, সত্যবাদিতা, ধর্মপরায়ণতা, নির্ভীকতা, সাহসিকতা, সহিষ্ণুতা প্রভৃতি সকল গুণের অনুপম আদর্শ। সত্য প্রতিষ্ঠা করতে যেয়ে তাঁকে অত্যাচার সহ্য করতে হয়েছে। মক্কার কাফির-মুশ্রিকরা তাঁর ওপর চালিয়েছে অকথ্য যুলুম-নির্যাতন। তাঁকে তারা উপহাস করেছে আবার নানা রকম প্রলোভনও দেখিয়েছে সত্য প্রচার থেকে নিবৃত্ত হবার জন্য। কিন্তু তিনি আল্লাহর দেয়া দায়িত্ব পালন করা থেকে একটুও নিবৃত্ত হননি। নির্ভীকচিত্তে দায়িত্ব পালন করেছেন। তিনি বলেছেন : “আল্লাহর কসম, আমার এক হাতে সূর্য আর এক হাতে চাঁদ এনে দিলেও আমার ওপর যে দায়িত্ব দেয়া হয়েছে তো পালন করা থেকে আমি পশ্চাৎপদ হবো না।”\nপ্রিয়নবী (সা.) তায়েফে গিয়েছেন সত্যের পথে আহ্বান জানানোর জন্য। তায়েফবাসী তাঁর আহ্বানে সাড়া না দিয়ে পাথর মেরে তাঁকে রক্তাক্ত করে দিয়েছে, তবুও তিনি তাদের জন্য বদদু’আ করেননি। আল্লাহর নির্দেশে তিনি মক্কা থেকে হিজরত করে মদীনায় এসেছেন। মদীনা মুনওয়ারায় প্রতিষ্ঠিত করেছেন একটি আদর্শ কল্যাণ রাষ্ট্র। প্রণীত হয়েছে পৃথিবীর ইতিহাসে প্রথম লিখিত শাসনতন্ত্র মদীনার সনদ। মক্কার কাফির-মুশ্রিকরা মদীনার ইয়াহুদী ও মুনাফিকরা যৌথভাবে তাঁকে পৃথিবী থেকে নিশ্চিহ্ন করবার ষড়যন্ত্রে মেতেছে। তারা মদীনা আক্রমণ করেছে। প্রিয়নবী (সা) সমস্ত আক্রমণ প্রতিহত করেছেন। যুদ্ধ করেছেন। সব যুদ্ধই ছিল আত্মরক্ষামূলক। প্রতিটি যুদ্ধেই তাঁর বিজয় পতাকা উড্ডীন হয়েছে। অতঃপর মক্কা জয় হয়েছে। শত্রু তাঁর পদানত হয়েছে। তিনি কোনো প্রতিশোধ গ্রহণ করেননি। সবাইকে ক্ষমা করে দিয়েছেন। সে ক্ষমার নজীর বিশ্ব ইতিহাসে দেখা যায় না। ঘোষিত হয়েছে : “সত্য সমাগত, মিথ্যা দূরীভূত, নিশ্চয়ই মিথ্যা দূর হবার।”\nমহানবী (সা) দয়া, ক্ষমা ও সহমর্মিতা দ্বারা সব ধরনের নিষ্ঠুরতা মুকাবিলা করেছেন। আল্লাহ জাল্লা শানুহু তাঁকে ‘রাউফুর রাহীম’ অর্থাৎ দয়াবান দয়ালু খেতাবে ভূষিত করেছেন। তাঁর কাছে কেউ সাহায্য প্রার্থী হলে তিনি তাকে ফিরিয়ে দিতেন না। তিনি বলেছেন : “এক খ- শুকনো খেজুর দান করার থাকলেও তাই দান করে জাহান্নাম থেকে রক্ষা পাবার চেষ্টা করো।” যদি অতোটুকুও সামর্থ্য না থাকে তাহলে অন্তত মিষ্টভাষী হয়ে সে চেষ্টা অব্যাহত রাখো। তিনি বলেছেন : “প্রতিবেশীকে অভুক্ত রেখে যে পেটপুরে খায় সে মু’মিন নয়।”\nপ্রিয়নবী (সা) অতি অনাড়ম্বর জীবন-যাপন করতেন। খেজুর পাতার ছাউনি দেয়া একটি ছোট্ট কুটিরে তিনি থাকতেন। কোনোদিন মিহি আটার রুটি খাননি। তাঁর গৃহে খাদ্যাভাব প্রায়ই লেগে থাকতো। জীবনে কখনো আরাম বিছানায় শয়ন করেননি। হযরত আবদুল্লাহ্্ ইব্নে মাস‘উদ (রা) বর্ণিত একখানি হাদীস থেকে জানা যায় যে, মহানবী (সা) খেজুর পাতার মাদুরের উপর শয়ন করতেন। তাঁর জিসাম মুবারকে মাদুরের দাগ বসে যেতো। একদিন হযরত আব্দুল্লাহ ইব্নে মাস‘উদ (রা) প্রিয়নবী হযরত মুহম্মাদুর রসূলাল্লাহ (সা) কে বললেন; ইয়া রসূলাল্লাহ্্! আপনি যদি ইজাযত দেন তাহলে মাদুরের উপর কিছু বিছিয়ে দেই। একথা শুনে প্রিয়নবী (সা) বললেন : “আমি তো একজন মুসাফিরের মতো, সে ক্ষণিক সময়ের জন্য একটি গাছের ছায়ায় বিশ্রাম নিয়ে আবার সব ছেড়ে চলে যায়।”\nতিনি কারো অসুখ-বিসুখের কথা শুনলে তাকে দেখতে যেতেন। তিনি বলেছেন : “রোগীর সেবাকারী নিজ গৃহে ফিরে না আসা পর্যন্ত জান্নাতের পথে চলতে থাকে।”\nপ্রিয়নবী (সা) ক্রীতদাস প্রথার শেকড় উৎপাটন করেন, গরীব-দুঃখী ও অসহায় মানুষের পৃথিবীতে খেয়ে-পরে বেঁচে থাকবার অধিকার নিশ্চিত করেন। কুরআন মজীদে ইরশাদ হয়েছে : “ধনীদের ধন সম্পদে ভিক্ষুক ও বঞ্চিতের ন্যায্য অধিকার রয়েছে।” প্রিয়নবী (সা.) শিশুদের প্রতি ছিলেন অত্যন্ত স্নেহপরায়ণ, ইয়াতীমদের প্রতি তাঁর ছিল অপরিসীম দরদ। এমনকি জীব-জন্তু, গাছপালার প্রতিও তিনি ছিলেন দারুণ দরদী, তাঁর জীবনাদর্শ উস্্ওয়াতুত্্ হাসানা, তা গ্রহণের মাধ্যমেই কেবল পৃথিবীতে সুখ-শান্তি প্রগতি ও সমৃদ্ধি আসতে পারে।\n‘ইসলাম হার মরাল এ্যান্ড স্পিরিচুয়্যাল ভ্যালু’ গ্রন্থে মেজর আর্থার গ্লায়ন লিউনার্ড বলেছেন : “নবী হিসেবেই তিনি কেবল শ্রেষ্ঠ নন, বরং একজন দেশ প্রেমিক হিসেবে, রাষ্ট্র পরিচালনায় সুযোগ্য ও দক্ষ ব্যক্তিত্ব হিসেবে, দুনিয়াবী ও রূহানী নির্মাতা হিসেবে তিনি শ্রেষ্ঠ। তিনি সংস্থাপন করেছেন একটি শ্রেষ্ঠ বসতি ও সাম্রাজ্য। এই তিন মাহাত্ম্য ছাড়াও তাঁর সংস্থাপিত দীন আজো সর্বশ্রেষ্ঠ। তা ছাড়া তিনি যে সত্য কায়েম করেন তার যথার্থ কারণ হচ্ছে তিনি নিজের কাছে নিজে সত্য ছিলেন, তার জনগণের নিকট বিশ্বস্ত ছিলেন, সর্বোপরি তাঁর রব্্-এর অনুগত ছিলেন।”\nজর্জ বার্নার্ড শ’র ভাষায় বলা যায় If all the world was united under one leader Muhammad would have been the best fitted man to lead the peoples of various creeds dogmas and ideas to peace and happiness.\n-“পৃথিবীর নানা ধর্ম-মত, ধর্ম-বিশ্বাস ও চিন্তাধারার লোককে শান্তি ও সুখের পথে পরিচালিত করবার জন্য গোটা পৃথিবীটাকে একত্র করে যদি নেতা খোঁজা হয় তাহলে সর্বোত্তম ও যোগ্যতম ব্যক্তি হবেন হযরত মুহম্মদ (সা.)।”\nউপদেষ্টা ইনস্টিটিউট অব হযরত মুহম্মদ (সা.)\nসাবেক পরিচালক ইসলামিক ফাউন্ডেশন বাংলাদেশ


‘টেন ইয়ার চ্যালেঞ্জ’ কি ফাঁদ? কী বলছে ফেসবুক কর্তৃপক্ষ? | বিডি৩৬০নিউজ\n‘টেন ইয়ার চ্যালেঞ্জ’ কি ফাঁদ? কী বলছে ফেসবুক কর্তৃপক্ষ?\nতথ্য ও প্রযুক্তি | আপডেট: ১১:৩২ এএম, ১৭ জানুয়ারি ২০১৯\nকয়েকদিন ধরে আলোচিত হচ্ছে হ্যাশট্যাগ ‘টেন ইয়ার চ্যালেঞ্জ’ বা ১০ বছরের চ্যালেঞ্জ। সেলিব্রেটিরাও এ চ্যালেঞ্জে অংশ নিয়ে আলোচিত হচ্ছেন।\nমূলত ১০ বছর আগে ও পরের নিজের দুটি ছবি পাশাপাশি পোস্ট করাই হচ্ছে ১০ বছরের চ্যালেঞ্জ। এ ১০ বছরে নিজের পরিবর্তন নিয়েও কথা বলেছেন অংশগ্রহণকারীরা।\nএই চ্যালেঞ্জে অংশ নিতে হলে পাশাপাশি দুটি ছবি পোস্ট করতে হবে এবং এই দুই ছবির পার্থক্য হতে হবে ১০ বছর। এরপর ফেসবুক, টুইটার, ইনস্টাগ্রাম যে কোনো সামাজিক মাধ্যমে #10YearChallenge লিখে পোস্ট করতে হবে সেই দুটি ছবি।\nঅনেকের কাছে ফেসবুকের ফিডে ছড়িয়ে পড়া খুব সাধারণ একটি মিম এটি। তবে বিষয়টি এতটা সহজ নয়। আপনার নিরীহ এ ছবি পোস্টের সঙ্গে অন্যের অসৎ উদ্দেশ্য থাকতে পারে বলে সতর্ক করছেন বিশ্লেষকেরা।\nএ ধরনের মিম পোস্ট ও সংগ্রহের কারণ নিয়ে সন্দেহ তৈরি হয়েছে। বিশেষজ্ঞরা বলেন, এর পেছনে ফেসবুকের গোপন উদ্দেশ্য থাকতে পারে। ফেসবুক তাদের নিজস্ব ফেশিয়াল রিকগনিশন অ্যালগরিদম উন্নত করার জন্য এ ধরনের ট্রেন্ড সামনে এনেছে। গোপনে তারা এসব ছবি থেকে তথ্য সংগ্রহ করছে। ফেসবুক অবশ্য বিষয়টি অস্বীকার করেছে। সিবিএস নিউজের এক প্রতিবেদনে এ তথ্য জানানো হয়।\nবিশ্লেষকেরা বলছেন, কয়েক দিন বাদে হলেও নতুন ট্রেন্ড নিয়ে আলোচনা শুরু হয়েছে, এটা ভালো দিক। প্রযুক্তি প্রতিষ্ঠানগুলোর হাতের পুতুল হওয়ার আগে একটু চিন্তা করার প্রয়োজন আছে বৈকি!\n৫টি ক্যামেরা নিয়ে এবার ভারতে লঞ্চ করা হচ্ছে নোকিয়া ৯ পিউরভিউ (Nokia9PureView)। গত জানুয়ারি মাসে বার্সেলোনায় এটি প্রথম\tবিস্তারিত পড়ুন\nমেহেরপুরের টুটুলের অভাবনীয় এক আবিষ্কার!\nমেহেরপুরের গাংনীতে ক্ষতিকর বর্জ্য পলিথিন দিয়ে পেট্রল ও ডিজেল তৈরী করে তাক লাগিয়েছেন জসিম উদ্দিন টুটুল। প্রযুক্তি হিসেবে ব্যবহার করেছেন\tবিস্তারিত পড়ুন\nসাড়ে ৫ হাজার টাকার মধ্যে ভালো মানের ল্যাপটপ পাওয়া যাচ্ছে বাংলাদেশেই!\nবাংলাদেশে ৫ হাজার ৪৯৯ টাকায় কিনতে পাওয়া যাচ্ছে ল্যাপটপ! বাস্তব মনে না হলেও এটাই সত্যি। মাত্র ৫ হাজার ৪৯৯ টাকা\tবিস্তারিত পড়ুন\n২০১৯-২০ সালের প্রস্তাবিত বাজেটের পর মোবাইলের নতুন কলরেট প্রকাশ করেছিল বিটিআরসি। এবার থেকে মোবাইলে কথা বললে ৫ শতাংশ হারে কর\tবিস্তারিত পড়ুন\nগত বৃহস্পতিবার ফেসবুক প্রকাশিত ট্রান্সপারেন্সি প্রতিবেদনে – ফেসবুক কর্তৃপক্ষের কাছে ব্যবহারকারীর তথ্য চেয়েছে বাংলাদেশ সরকার। বাংলাদেশ সরকারের অনুরোধে সাড়াও দিয়েছে\tবিস্তারিত পড়ুন\nবিমানের থেকেও দ্রুত গতির ট্রেন আনছে চীন\nবর্তমানে বিশ্বের সবথেকে দ্রুতগতির ট্রেনটি আছে চীনের দখলে। তবে এতেই ক্ষান্ত নয় চীন। এবার নিজেদের করা রেকর্ডটাই ভাঙার জন্য কাজ\tবিস্তারিত পড়ুন\n“গত ৩ মাসে বন্ধ করা হয়েছে ২২ হাজার পর্নো সাইট”\nসাইবার জগৎকে নিরাপদ করতে সরকার পর্নো সাইট বন্ধ করার সিদ্ধান্ত নিয়েছিল। সেই লক্ষ্যে গত তিন মাসে সাড়ে ২২ হাজার পর্নো\tবিস্তারিত পড়ুন\nদুই বছর ধরে বিশ্বের অন্যতম সেরা প্রযুক্তি কোম্পানি অ্যাপলের লাগাতার প্রতারণা করে আসছিলেন চীনের এক নাগরিক। হুবহু আইফোনের মতো দেখতে\tবিস্তারিত পড়ুন


কোটা আন্দোলন : সাধারণ ছাত্র, সরকার এবং ছাত্রলীগ - 52BanglaTV.com52BanglaTV.com\nপ্রকাশিত: ১৭ জুলাই, ২০১৮ ১:০৪ পূর্বাহ্ন\nকোটা সংস্কারের আন্দোলন থেমে গিয়েছিল। আবারও জাগিয়ে তোলার চেষ্টা চলছে। কারণ ছাত্র-ছাত্রীরা প্রধানমন্ত্রীর ঘোষণার বাস্তবায়ন দেখেনি, তাই তারা আবারও আন্দোলনে গতি আনতে চেয়েছিল। আন্দোলন-সংগ্রাম স্থবির এখন বাংলাদেশে। এই স্থবিরতায় যখন কিছু ছাত্র-ছাত্রীরা তাদের নিজস্ব দাবী-দাওয়া নিয়ে এগিয়ে এলো, ঠিক তখনই গোটা ছাত্রসমাজই যেন জেগে উঠল। যে কোন স্থানেই আন্দোলন যখন সার্বজনীন হয়ে উঠে, অর্থাৎ কন্ঠে যখন সকল মানুষের কথা প্রতিধ্বনিত হয়, তখন মানুষের সমর্থন পরিলক্ষিত হয়। গনতন্ত্র, ভোটের অধিকার,সরকার পরিবর্তন প্রভৃতি একটা দেশের মৌলিক দাবী-দাওয়া হলেও সকল শ্রেনী-পেশার মানুষ এসব সংগ্রামে রাস্তায় নামছে না। কারণ মধ্যবিত্ত শ্রেণীর একাংশের মধ্যেই এসব শব্দগুলো ঘুরপাক খায়। তাই এগুলো সার্বজনীন হয়ে উঠছে না। কিংবা সার্বজনীন হয়ে উঠার আগেই ক্ষমতাসীনরা তাদের ক্ষমতায় এগুলো অনেকটা আগাতে দেয় না। কিন্তু ছাত্র আন্দোলনটা ভিন্ন। গনতন্ত্র ভোটাধিকার কিংবা অন্যান্য দাবী-দাওয়া নিয়ে ভিন্ন ভিন্ন সময় আন্দোলনের ডাক দিলেও এগুলো দলের মধ্যেই সীমাবদ্ধ থেকেছে। ব্যাপক ছাত্র-ছাত্রীরা এতে অংশ নেয়নি । আর ঐ জায়গাটাতেই কোটা সংস্কারটা একটা ভিন্নতা নিয়ে আসে।\nদেশে কোটা বিরোধী আন্দোলন এ সময়ের সবচেয়ে জনপ্রিয় আন্দোলন হিসেবেই মনে করা হচ্ছে। কিন্তু আদৌ কি তাই। আন্দোলন করতে হলে মিছিল দিতেই হয়। বিরোধীতা দেখাতেই হয়। জনসাধারণের সামনে নিজস্ব দাবি-দাওয়া তুলে ধরতে হয়। পৃথিবীর সকল গনতান্ত্রিক দেশেই এ ধারাটা আছে। ব্রিটেনে মাত্র এই সপ্তাহে এসেছিলেন যুক্তরাষ্ট্রের রাষ্ট্রপ্রধান ডোনাল্ড ট্রাম্প। যেদিন রাণীর সাথে তার দেখা হয়, সেদিন সারা লন্ডন শহর যেন প্রতিবাদের নগরী হয়ে উঠেছিল। লাখ লাখ মানুষ সংগঠিতভাবে প্রতিবাদ দেখিয়েছে। বিশ্বের অন্যতম প্রধান ক্ষমতাধর রাষ্ট্রনায়ক ডোনাল্ড ট্রাম্পের ব্রিটেন ভ্রমণকে এদেশের বিপুল সংখ্যক নাগরিক মেনে নিতে পারে নি। তাই সরকারের একগুয়েমীর প্রতিবাদ করেছে, দেখিয়েছে ট্রাম্পের প্রতি ঘৃণা। কিন্তু সরকারের পক্ষ থেকে কোন পুলিশী নির্যাতন হয় নি, বিরোধী দলীয় নেতা জেরেমী করবীন পর্যন্ত বক্তৃতা দিয়ে গেছেন। এমনকি , ব্রিটেনের ব্রেক্সিট নিয়ে তুমুল বিতর্ক চলাকালীন দেশটির সংকটময় সময়ে যুক্তরাষ্ট্রের সাথে বাণিজ্য সম্পর্ক আরও দৃঢ় করতে প্রধানমন্ত্রী তেরেসা মে’র একগুয়েমীকে তোড়াই কেয়ার করে লন্ডন-ম্যানচেষ্টারসহ সারা ব্রিটেনে লাখ লাখ মানুষ জমায়েত হয়েছে। ট্রাম্পের ব্যক্তিজীবনের অসংখ্য অসংগতি তোলে ধরা হয়েছে এসব প্রতিবাদে। তোলে ধরা হয়েছে অভিবাসীদের প্রতি, মুসলমানদের প্রতি তার নিপীড়নমুলক আচরণের প্রতিবাদ। এত গুরুত্বপূর্ণ অতিথি, যার নিরাপত্তা দিতে ১০.৫ মিলিয়ন পাউন্ড রাষ্ট্রের গচ্ছা গেছে, অথচ রাষ্ট্রের পক্ষ থেকে এই লাখ লাখ মানুষের আবেগ কিংবা প্রতিবাদকে গ্রহন করছে রাষ্ট্র। ব্যঙ্গ করে বেবী ট্রাম্পের ব্লিম্প (ফানুশ) বানিয়ে আকাশে উড়িয়ে দিয়েছে মানুষ । ট্রাম্পের পাশাপাশি তেরেসা মে’র কার্টুনও তৈরী করেছে বিভিন্ন গনমাধ্যম। কোন আইনেই এসব প্রতিবাদের কারণে জুলুম সইতে হয়নি কাউকে, গোটা দেশটাতে। পিকেটিং এ ছিল না কোন পুলিশী বাঁধা। গনতন্ত্র’র চিত্রতো এটাই।\nস্বাভাবিকভাবেই প্রশ্ন আসতেই পারে কোটা বিরোধী আন্দোলন কি বিএনপি কিংবা জামাতের কোন আন্দোলন ? উত্তরটা একবাক্যে দেয়া যায়। এটা তাদের নয়। সামাজিক যোগাযোগ মাধ্যমে এটাকে প্রথমে এভাবে প্রতিষ্ঠিত করার চেষ্টা চালালেও কোন নাগরিকই এটাকে সে চোখে দেখে নি। যেহেতু এটা আপামর ছাত্র-ছাত্রীদের আন্দোলন, সে হিসেবে এতে যেমন বামপন্থি ছাত্ররা আছে, ঠিক তেমনি আমরা দেখছি এমনকি ছাত্রলীগের সমর্থক সাধারণ ছাত্র-ছাত্রীরাও আছে। এতে বিএনপি কিংবা জামাত সমর্থিত ছাত্র-ছাত্রীরা যে নেই কিংবা থাকতে পারে না- সে কথাতো আমরা বলতে পারি না। কারণ এটা ছাত্র-ছাত্রীদের আন্দোলন। বলতেই হয়, এ আন্দোলন বাংলাদেশের একটা ঝাকুনি দিয়েছিল, সেজন্যেই প্রধানমন্ত্রী উদ্যোগী হয়েই ঘোষণা দিয়েছিলেন, কিছুটা বিরক্ত হয়ে বলে দিয়েছিলেন- কোটা তিনি বিলূপ্ত করবেন। কিন্তু তাঁর ঘোষণার বাস্তবায়ন না হওয়ায় হালে এ আন্দোলনটা আবারও প্রাণ ফিরে পেলো। পাশাপাশি স্টিম-রোলারে ছেয়ে গেল সারা বাংলাদেশ। আইন-শৃংখলা বাহিনীর পাশাপাশি নামল ক্ষমতাসীন দলের ছাত্ররা। হাতুড়ি পেটা, নারী নিগ্রহ কি করল না তারা। জঘন্যতম-নৃশংসতম যে কাজগুলো করার, তারা তা-ই করল, করছে।\nআটক-রিমান্ড প্রভৃতিতে নিস্প্রাণ হয়ে গেল যেন সারা বাংলাদেশ। প্রধানমন্ত্রী বলেছেন, তিনি চেয়েছিলেন এবং সেজন্যে কোটা পদ্ধতিই বাতিলের ঘোষণা দিয়েছিলেন, কিন্তু হাইকোর্টের রায়ের কারণে এগুনো যাচ্ছে না। বিস্ময় লাগে, রাষ্ট্রের প্রধান হয়ে আবেগে হোক আর আন্দোলন থামাতে হোক তিনি না জেনে এটা কিভাবে করেছিলেন। তাছাড়া কোটা সংস্কারের আন্দোলন, অথচ মানুষের আবেগে নাড়া দিতে শুধু শুধু মুক্তিযোদ্ধাদের কোটা সামনে নিয়ে আসা হচ্ছে। অথচ বিষয়টা শুধু মুক্তিযোদ্ধা কোটা নয়। অন্যদিকে মুক্তিযুদ্ধ কিংবা স্বাধীনতার চেতনায় অবিশ্বাসী গ্রুপ মুক্তিযুদ্ধ কোটাকে সামনে নিয়ে এসে কোটা সংস্কার আন্দোলনকে বিতর্কিত করে তোলছে। এ ব্যাপারটা সতর্কতার সাথেই মোকাবেলা করতে হবে কোটা সংস্কার আন্দোলনের সাথে সংশ্লিষ্ট নেতা-কর্মীদের।\nছাত্রদের ৩৮ টাকার খাবার আর ১৫ টাকার বাসস্থানকে প্রধানমন্ত্রী যেভাবে তার নিজের দ্বারা সৃষ্ট হিসেবে ঘোষণা করেছেন ,তাতে মনে হচ্ছে এ রাষ্ট্র জনগণের ট্যাক্সে চলে না, চলে না লাখো-কোটি কৃষকের-শ্রমিকের লাঙ্গল আর সকাল থেকে গভীর রাত পর্যন্ত শ্রম সংশ্লিষ্ট অর্জিত হাজার হাজার কোটি টাকার ট্যাক্সে, কিংবা প্রবাস থেকে প্রতিমাসে শত শত কোটি টাকা রেমিটেন্স প্রভৃতির কারণে। ঘোষণায় মনে হয়, এটা তাঁর ব্যক্তিগত অনুদান কিংবা তাঁদের কয়েকজনের অর্থেই তৈরী হচ্ছে এসব ফান্ড। তাঁদের তৈরী করা এ ফান্ড দিয়েই কৃষকের ছেলে-মেয়েদের তাঁরা করুণা করছেন। তাছাড়া তিনি যেভাবে বলেছেন, এ আন্দোলনে যাদের আটক করা হয়েছে, তাদের মুক্তি দেয়া হবে না। এখানেও কি প্রধানমন্ত্রী তার আইনের জায়গার বাইরে গিয়ে কিছু বললেন না ? কারণ তাঁরা-ই তো আমাদের বার বার স্মরণ করিয়ে দেন, আইন প্রধানমন্ত্রী কিংবা সরকারের কথায় চলে না। তাহলে কি তিনি তাঁর কথা দিয়েই বুঝিয়ে দিলেন না, আইন তাঁদের কথারই প্রতিধ্বনি করে !\nকোটা আন্দোলনেরই অনেকে গ্রেফতার হয়েছেন। প্রধানমন্ত্রীর কথা বলার পর ব্যাপারটা আরও কঠোরভাবে দেখবে প্রশাসন। অহেতুক সাত লাখ টাকার ব্যাংক হিসেব নিয়ে কথা উঠেছে। স্বাভাবিকভাবেই আমরা প্রশ্ন করতে পারি, ঢাকায় একটা জনসভার আয়োজন করতে কত টাকা লাগে ? আন্দোলন-সংগ্রামের সাথে যাদের মোটামোটি সংযোগ আছে, তারা জানে ক্ষমতার বলয় আকড়ে ধরা কিংবা সাবেক ক্ষমতাসীনদের বিশাল বিশাল জনসভার ব্যয় হয় কত কোটি টাকা। আমার এলাকার অর্থাৎ একটা উপজেলায় একটা দলের একটা মাত্র ইফতার মাহফিলে খরছ হয়েছে কয়েক লাখ টাকা গত রমজান মাসে।\nঅথচ ঢাকা বিশ্ববিদ্যালয় থেকে শুরু হওয়া লাখ লাখ ছাত্রছাত্রীদের কোটা সংস্কারের আন্দোলন দেশব্যাপী চলমান রাখতে সাধারণ শিক্ষার্থীদের দেয়া ১০০,২০০,১০০০ টাকা মিলে সাত লাখ টাকার ব্যাংক লেনদেনের জন্যে ১০ দিনের রিমান্ড লাগে। একটা দেশের হাজার হাজার কোটি টাকা যখন লোপাট হয়ে যায় বার বার, তখন এক সেকেন্ডের জন্যে একটা মানুষের কি রিমান্ডের প্রয়োজন পড়েছিল ?\nমজার ব্যাপার হলো, ভিসি গন্ধ পেয়েছেন কোটা সংস্কার আন্দোলনে জঙ্গি প্রচারণার। তিনি বলেছেন, জঙ্গীরা যেভাবে ভিডিও বার্তায় তাদের বার্তা পৌছায়, সেভাবেই তিনি দেখেছেন ছাত্রদের ডিজিটাল বার্তাগুলো। আধুনিক যুগের এরকম আহবান শুধুই কি জঙ্গীদের ? জঙ্গীরাও এটাকে হয়ত ব্যবহার করেছে। সেজন্যে কি ডিজিটাল পৃথিবীর সাথে চলতে পারবে না বিশ্ববিদ্যালয়ের ছাত্র-ছাত্রীরা। তিনি বলেছেন, আন্দোলনে ঝাপিয়ে পড়ার জন্যে মৃত্যুকে আলিঙ্গনের আহবান আছে, এখাইেন তিনি জঙ্গীত্বের গন্ধ শুকেছেন। ভিসি প্রক্টররা যখন কোটা আন্দোলন দেখেন, তখন তারা জঙ্গী দেখেন। তারা দেখেন না ছাত্রলীগ, শুধু দেখেন না তাঁর ছাত্রীদের নিগ্রহ, দেখেন না তারা হাতুড়ি পেটার লোম খাড়া হওয়া -ভাইরাল হওয়া ছবিগুলো।\nসম্মানীত ভিসি কী বাংলাদেশের আন্দোলন সংগ্রামের কথা জানেন? ইতিহাসই বলে, দাবী আদায়ের জন্যে রক্তাক্ত আন্দোলনেরই প্রয়োজন পড়ে। বলি, রক্তের খেলাতো দেখছেন ভিসি, দেখছেন হাতুড়ি পেটা। দেখছেন ছাত্রীদের নিগ্রহের চিত্র প্রতিদিন। তবুও তিনি বলছেন ‘ছাত্রীদের ব্যবহার করা হচ্ছে’। প্রকারান্তরে এ কথা বলে ভিসি কিন্তু ছাত্রীদের অপমানই করেছেন তাঁর সাংবাদিক সম্মেলনে। সমর্থক হয়ে যাচ্ছেন হাতুড়ি পেটা গুন্ডাদের ।\nছাত্রলীগের উপর স্ট্যাটাস দিচ্ছে হাজারো মানুষ। সামাজিক যোগাযোগ মাধ্যমে। এগুলো মানুষের মতামত। যেমন বিএনপি-জামাত-কমিউনিস্ট প্রভৃতি পার্টির উপরও বিভিন্ন ভাবে তির্যক মন্তব্য করা হচ্ছে, করছে সেই একইভাবে হাজার হাজার লীগ সমর্থিত নেতা-কর্মীরা। সামাজিক যোগাযোগ মাধ্যম তো নিজস্ব মতামত রাখার জায়গা, অন্য অর্থে এক ধরণের ক্যাম্পেইন। বাংলাদেশে এখন প্রতিবাদ জিনিষটা কার্যকর নয়। বিএনপি মাঠে নেই। তারা বলছে, তারা রাস্তায় দাঁড়াতে পারছে না। বিএনপি’র মহাসচিব সেদিন বিদেশী কুটনীতিকদের সাথে মতবিনিময় কালে বলেছেন, গুম-খুন হচ্ছেন তাদের কর্মীরা প্রায় প্রতিদিনই। তার দলের লাখো কর্মীদের উপর মামলা আছে। এদের সবগুলোই রাজনৈকিভাবে ঘায়েল করার জন্যে করা।\nছাত্রলীগের নেতাকর্মীরা অনেক কিছুই অস্বীকার করতে পারেন। ঢাকায়-রাজশাহীতে সবখানে ছাত্রলীগের সন্ত্রাসে তটস্থ হয়ে আছে সারাদেশ। হাতুড়ি পেটা, ছাত্রীদের ওড়না টেনে নিয়ে আট-দশটা লীগ কর্মী একটা মেয়ের উপর পাশবিকতা চালায়, অথচ সরকার কিংবা নেতারা উটপাখীর মত এদের পাহারা দেয়। উটপাখির মত পাহারা দেয়া মানে ফ্রাংকেনস্টাইনের দানব সৃষ্টি করা, যেটা করেছিল বিএনপি এক সময়। ইতিহাস বলে দেয়, পতন ঠেকাতে পারেনি কিন্তু বিএনপি-ও।\nফারুক যোশী : কলামিস্ট, প্রধান সম্পাদক; ৫২বাংলাটিভিডটকম\nপূর্ববর্তী সংবাদ: মাদ্রিদে বাংলাদেশ স্পোর্টস অ্যাসোসিয়েশন অব স্পেনের সাধারন সভা\nপরবর্তী সংবাদ: মরুর বুকের পাহাড় বাগান : আমিরাতের আল আইন শহরে\nইতালিতে যথাযোগ্য মর্যাদায় বাংলাদেশ দূতাবাস কর্তৃক ঐতিহাসিক ৭ই মার্চ উদযাপন


উন্নয়ন কি আপনার বিপণনের বাজেটের অংশ? | Martech Zone\nউন্নয়ন কি আপনার বিপণনের বাজেটের অংশ?\nমঙ্গলবার, আগস্ট 9, 2011 মঙ্গলবার, অক্টোবর 4, 2011 Douglas Karr\nআজ রাতে একটি প্রস্তাব লেখার সময়, আমি ক্লায়েন্টদের জন্য একসাথে রেখেছি আরও কয়েকটি সফল কৌশল সম্পর্কে ভাবতে শুরু করি ... এবং তাদের মধ্যে বেশিরভাগ কেবল বিপণন সম্পর্কে নয়, তারা বিল্ডিং সরঞ্জামগুলি সম্পর্কে ছিল যা ব্যবহারকারীদের জড়িত করে। আমি সম্পর্কে লিখেছি3স্টাইল শেখার এর আগে… একজনকে প্রায়শই উপেক্ষা করা হয়।\nগৌরবময়। আপনার শ্রোতার একটি বড় অংশ ভিজ্যুয়াল বা শ্রুতি শিক্ষার চেয়ে কিনেস্টিক শেখায় বেশি সাড়া দেয়। আপনার সাইটে কি এমন কোনও সরঞ্জাম বা অ্যাপ্লিকেশন রয়েছে যা তাদের সহায়তা করছে? আপনি যদি এই জাতীয় কোনও সরঞ্জাম তৈরি করেন তবে আপনি আপনার সাইট থেকে প্রতিক্রিয়া হারগুলিতে একটি উল্লেখযোগ্য বৃদ্ধি দেখতে পাবেন। এখানে আমরা কিছু উদাহরণ প্রদান করেছি:\nঅনলাইন অবস্থান সন্ধানকারী - ওয়াইল্ড পাখি আনলিমিটেডের অনলাইন উপস্থিতির উদ্দেশ্য হ'ল আরও বেশি লোককে সরাসরি তাদের ফ্র্যাঞ্চাইজিগুলিতে নিয়ে যাওয়া। সুতরাং - আমরা তাদের জন্য একটি এন্টারপ্রাইজ লোকেশন সিস্টেম তৈরি করেছি। আমাদের এটি একটি মোবাইল ফর্ম্যাটে রয়েছে এবং এটি ফেসবুক অ্যাপ্লিকেশন হিসাবে প্রকাশ করতে চলেছে!\nস্পোর্টস ফ্যান গ্রাফ - প্যাট কোয়েল চালায়aক্রীড়া বিপণন সংস্থা এবং এমন একটি সরঞ্জাম সরবরাহ করতে চেয়েছিল যা আকর্ষণ করবে তার লক্ষ্যযুক্ত শ্রোতা ... ক্রীড়া বিপণনকারী। সুতরাং আমরা তাদের সামাজিক যোগাযোগের উপস্থিতিতে স্ট্যাটাস রাখার জন্য প্যাট একটি অনলাইন সরঞ্জাম তৈরি করেছি। এবং এটা কাজ করে!\nCalcণ ক্যালকুলেটর - সিসিআরএনউ তাদের ক্রেডিট কার্ডের onণের আসল পরিশোধের তথ্য গণনার মাধ্যম দিয়ে তাদের অভ্যন্তরীণ কর্মী এবং তাদের সম্ভাবনা সরবরাহ করতে চেয়েছিল। আপনি যদি ভাবেন যে এটি একটি সরাসরি অগ্রিম সুদের গণনা, আপনি ভুল হয়ে গেছেন! এখন সরঞ্জামটি ব্যবহারকারীকে সিসিআরএনইউর সহায়তায় quickণ থেকে কত দ্রুত বেরিয়ে আসতে পারে তার একটি তুলনা দিয়ে সরবরাহ করে।\nআমি মনে করি না যে এই সমাধানগুলির কোনওটি রাডারে ছিল যখন এই লোকেরা কীভাবে অনলাইনে আরও অভ্যন্তরীণ সীসা পেতে পারে সে সম্পর্কে চিন্তাভাবনা শুরু করেছিল ... তবে বিল্ডিং সরঞ্জামগুলি তাদের শ্রোতাদের জড়িত করেছে, তাদের সাইটকে আরও দীর্ঘায়িত করেছে এবং অবশেষে সেই সম্ভাবনাগুলিকে ব্যবসায়ের দিকে পরিচালিত করে তাদের সাথে. এই সমাধানগুলির মধ্যে কোনওটিই এত ব্যয়বহুল ছিল না - সমস্তগুলি 10 ডলারের নিচে শুরু হয়েছিল!\nআপনার সাইটটি কী এমন বিকাশ করতে পারে যা ভোক্তা বা ব্যবসায়িকদের সাথে আপনার সাথে আরও কার্যকরভাবে ইন্টারঅ্যাক্ট করতে সহায়তা করবে তা নিয়ে ভাবতে শুরু করতে পারেন। কখনও কখনও একটি পাঠ্য এবং ভিডিও যথেষ্ট পরিমাণে হয় না!\nDouglas Karr Tuesday, August 9, 2011 Tuesday, October 4, 2011\nকীভাবে টুইটার ব্যবহার করবেন\nঅনুসন্ধানের সাথে আপনার সাইট আন্তর্জাতিক গ্রহণ করা


PowerPoint টু Flash Converter: Present করুন ভিন্ন মাত্রায়। – TunerPage\nAcoolsoft PPT to Flash 2.0.2.0\nবন্ধুরা, আজ আমি আপনাদের সাথে পরিচয় করিয়ে দিব একটি অতি জরুরী টুলসকে। ক্রমবর্ধমান প্রযুক্তির সাথে নিজেকে আপডেট রাখতে হলে এবং বর্তমান সময়ের সাথে Competition এ টিকে থাকলে হলে আপনাকে হতে হবে Innovative । তাই আপনার জন্য আজ নিয়ে এলাম PowerPoint Presentation কে ভিন্নরুপে Present করার একটি Innovative way. আলোচিত এই সফট্ওয়্যারটির নাম Acoolsoft PPT to Flash convert, এটি আপনার PowerPoint Presentation টিকে flash ভিডিও ফাইলে পরিনত করবে যা আপনি এক ক্লিকেই Present করতে পারবেন। আপনার Presentation টিতে বিদ্যমান সকল elements যেমন: animations, slide transitions, sounds, narrations এবং video clips ইত্যাদি flash ভিডিও ফাইলে conversion করার পরও অক্ষুন্ন থাকবে। আপনি সহজেই আপনার তৈরিকৃত flash ভিডিওটি ওয়েব অথবা ব্লগের মাধ্যমে Present করতে পারবেন।\nসফট্ওয়্যারটির অন্যান্ন ব্যবহার:\n– আপনার PowerPoint ফাইল সাইজ 90% পর্যন্ত Reduce করুন।\n– ফ্ল্যাশ স্লাইড শো ফটো এলবাম তৈরি করা।\n– ওয়েব সাইটের amazing flash banner জন্য তৈরি।\n– E-flash card তৈরি।\n– ফ্ল্যাশে কনভার্ট এর পর সহযেই ট্রান্সফারযোগ্য।\n– পাইরেসি রোধ করতে রয়েছে কপিরাইট অপশন।\nসফসটওয়্যারটি ডাউনলোড করতে এখানে ক্লিক করুন।\nএই লেখাটি প্রথম প্রকাশ 21 হয় সেপ্টেম্বর, 2012 তারিখে এই সাইটে।\nট্যাগ সমূহ: FlashPower PointPresentation\nভাই থাঙ্কস ।\nভাই download তো করতে পারতেছি না… premium account এ মেম্বারশিপের জন্য বলে…\ndonnobad ahad bai.\nদারুন তো। টেস্ত করে দেখবো।


বুধবার, ১৩ জানুয়ারি , ২০২১ প্রকাশিত\nপোস্টটি ৫৭২ বার পঠিত হয়েছে\nজন আর্নে রীসা ক্রসটা তুলেছিলেন ফার্নান্দো মরিয়েন্তেসের উদ্দেশ্যে, কিন্তু স্প্যানিশ স্ট্রাইকারের কাছে পৌঁছানোর আগেই ওয়েস্ট হ্যাম ডিফেন্ডার ড্যানি গ্যাবিডন হেড করে দলকে বিপদমুক্ত করলেন। কিন্তু আসলেই কি বিপদ থেকে উদ্ধার পাওয়া গেলো? বক্স থেকে উড়ে বাইরে পড়া বলটা একবার ড্রপ খেলো, তারপর আরেকবার। কিছুটা দূরে দাঁড়িয়ে থাকা স্টিভেন জেরার্ডের চোখ দুটো জ্বলে উঠলো যেন। দিনটা তাঁর জন্য বেশ পয়াই যাচ্ছে। ম্যাচের বয়স আধঘন্টা পেরোনোর আগেই হ্যামারদের চেয়ে দু’গোলে পিছিয়ে পড়েছিল অল রেডরা। নিখুঁত এক চল্লিশ গজি পাসে সিসেকে গোল বানিয়ে দিয়ে ব্যবধান কমিয়েছেন লিভারপুল অধিনায়ক। এরপর দারুণ এক ভলিতে করেছেন লক্ষ্যভেদ, ম্যাচে এসেছে সমতা। ম্যাচের একেবারে শেষ মুহূর্তে বল পেয়ে আর দ্বিতীয়বার ভাবেননি জেরার্ড। ক্লান্তিও যে তাঁকে ভাবার অবকাশ দেয়নি, পুরো ম্যাচে অমানুষিক পরিশ্রমের পর “ক্র্যাম্প” যেন তাঁর পা দুটোকে টেনে ধরছিল। বল নিয়ন্ত্রণে নেয়ার কথা মাথাতেই আসলো না তাঁর, দৌড়ে এসে শরীর নিংড়ানো অবশিষ্ট শক্তিটুকু দিয়ে ফার্স্ট টাইম হাফ ভলি মেরে বসলেন। কামানের গোলার গতিতে ৩৫ গজ দূরে ভেসে গেলো বলটা, ওয়েস্ট হ্যামের ক্যারিবিয়ান গোলরক্ষক শাকা হিজলপ ডানে ঝাঁপিয়েছিলেন। কিন্তু দিনটা তো জেরার্ডের, দিনটা লিভারপুলের। কার্ডিফের সেই বিকেলে ৩০,০০০ লিভারপুল সমর্থক আরো একবার অধিনায়ক শব্দটার মাহাত্ম্য বুঝলো। ২-০ গোলে পিছিয়ে থাকা ম্যাচটাকে ২-২ বানিয়েছেন লাল কাপ্তান, ৩-২ পিছিয়ে পড়ার আবার বাঁচিয়েছেন দলকে। পরে পেনাল্টিতে সেদিন সপ্তমবারের মতো এফএ কাপ জিতেছিল লিভারপুল ফুটবল ক্লাব, স্টিভেন জর্জ জেরার্ডের লিভারপুল ফুটবল ক্লাব। ঠিক এমনভাবেই লাল জার্সি গায়ে বহুবার মার্সিসাইডের দলটার ত্রাণকর্তা হয়েছেন তিনি, নিশ্চিত হারের মুখ থেকে ছিনিয়ে এনেছেন বিজয়। কপাইটদের কাছে জেরার্ড তাই কেবলমাত্র একজন ফুটবলারের বন্ধনীতে আটকে থাকেননি, খেলার গণ্ডি ছাড়িয়ে বন্দরনগরীর প্রতীকই হয়ে উঠেছেন।\nলিভারপুল পূর্বদিকের শহর হয়টনে বেড়ে ওঠা জেরার্ডের। আয়রনসাইড রোডে রাতদিন হরদম ফুটবলে তালিম চলতো। বল পায়ে ছোট্ট জেরার্ড কখন যেন ইয়ান রাশ হয়ে যেতেন, জন বার্নসের মতো গোল করার নেশা ছিল ওর। পার্কের কোণাটা হয়ে উঠতো ওয়েম্বলি, সেখানে পল গ্যাসকোয়েনের মতো কারিকুরিতে সবার তাক লাগিয়ে দিতো ছেলেটা। ইংল্যান্ডের স্কুলবয় দলে সুযোগ না পেয়ে কেঁদে বুক ভাসালো, একাডেমির মাইকেল ওয়েনকে খানিকটা ঈর্ষাও করতে শুরু করেছিল। মূলদলের হয়ে অভিষেক ১৮ বছর বয়সে, ব্ল্যাকবার্নের বিপক্ষে লীগের সেই ম্যাচে রাইটব্যাক হিসেবে শেষ কয়েক মিনিট খেলেছিলেন। তবে শুরুতেই দলে থিতু হতে পারছিলেন না, দলের কোচ জেরার্দ হুলিয়ে কখনো তাঁকে খেলাচ্ছিলেন মিডফিল্ডে, কখনোবা রাইটব্যাকে। এক মৌসুম বাদে (১৯৯৯-২০০০) জেমি রেডন্যাপের সাথে মিডফিল্ডে ভালো রসায়ন জমে উঠতে না উঠতেই ফের ধাক্কা। মার্সিসাইড ডার্বিতে রবি ফাউলারের বদলি হিসেবে নেমেছিলেন, কিন্তু কিছুক্ষণের মধ্যেই বাজে ট্যাকেলে দেখতো হলো লাল কার্ড। শুরুর দিনগুলোতে গোল করার চেয়ে গোল ঠেকানোর দিকেই বেশি ধ্যান দিতেন, ক্যানভাসে শিল্পীর চেয়ে ময়দানের যোদ্ধা হিসেবেই লোকে চিনতো তাঁকে। তবে বয়সভিত্তিক ফুটবলের চেনা গণ্ডি ছেড়ে পেশাদার মঞ্চে এসেই যেন চোখ ধাঁধিয়ে গেলো। কীভাবে ট্রফি জেতা যায় সেই চিন্তায় ঘুম আসতো না, স্নায়ুচাপের প্রভাবটা মাঠেও পড়ছিল। সাথে চোট তো ছিলোই। তবে দুর্দিনের মেঘ কাটতে বেশি সময় লাগলো না, ২০০০-০১ মৌসুমেই নিজেকে ঢেলে সাজিয়ে ফেললেন, দেখা মিললো ট্রফির। লীগ কাপ, এফএ কাপ জিতে নিলো “অল রেড”রা; ইউয়েফা কাপ ফাইনালে তো গোলই করে বসলেন। ডর্ট্মুন্ডের ওয়েস্টফালেন্সটাডিওনে ১৬ বছর পরে ইউরোপীয় প্রতিযোগিতার ফাইনাল খেলতে নেমেছিল হুলিয়ের দল, হেইসেল দুর্ঘটনার পর সেমিফাইনালের চৌহদ্দি পেরোনো সেই প্রথম। টেনিস র‍্যালির মতো সেই ম্যাচে ৫-৪ গোলে জিতেছিল লিভারপুল, গোল করে জেরার্ড বুঝিয়ে দিলেন মঞ্চ যত বড়ই হোক না কেনো, প্রতিপক্ষ তাঁর বুকে কাঁপন ধরাতে পারবে না।\nমহাদেশীয় প্রতিযোগিতায় আর মাত্র একবারই ফাইনালে জয়ী দলের হয়ে খেলেছেন জেরার্ড, ২০০৫ সালের মে’র পঁচিশ তারিখটা কোনো লিভারপুল সমর্থক হাজার চেষ্টা করলেও ভুলতে পারবেন না। দু’বছর আগেই ইউরোপ সেরার মুকুট পড়া ডন কার্লো আনচেলত্তির এসি মিলানের পক্ষেই বাজি পড়েছিল বেশি, চোখ ধাঁধানো ফুটবলে সেটার প্রতিফলনই দেখা যাচ্ছিল মাঠে। ৪৪তম মিনিটে কাকার জাদুকরী এক পাসে ক্রেসপো চমৎকার এক ফ্লিকে মিলানকে তিন গোলে এগিয়ে দিলেন, তুরস্কের আতাতুর্ক অলিম্পিক স্টেডিয়াম গ্যালারির লাল অংশ তখন যেন পাথরে গড়া মূর্তি। তবে তাঁদের একজন নেতা আছেন, আর এমন পরিস্থিতিতেই তিনি জ্বলে ওঠেন সবচেয়ে বেশি। ৫৪তম মিনিটে বাঁ প্রান্ত থেকে উড়ে আসা ক্রসে মাথা ছুঁইয়ে লিভারপুল শিবিরে বিশ্বাস ফিরিয়ে আনলেন, ভ্লাদিমির স্মিসারের গোলে সেটা দৃঢ়তা পেলো। ম্যাচের বয়স ঘন্টার কাঁটা ছোঁয়ার কিছুক্ষণ আগে পেনাল্টি জিতলো লিভারপুল, আদায় করলেন কে? সেই জেরার্ডই। শাবি আলোন্সোর শট দিদায় ঠেকে গেলেও স্প্যানিশ মিডফিল্ডার ঠিকই সমতায় ফেরালেন দলকে। এরপর দাঁতে দাঁত চেপে লড়ে যাওয়া, ভাগ্যের পরশ আর সবশেষে জের্জি দুদকের অতিমানব হয়ে ওঠা। আরো একবার পেনাল্টির লটারিতে জয়ী দলটার নাম লিভারপুল; হিউজ, থমসন, সুনেসদের পর চতুর্থ লিভারপুল অধিনায়ক হিসেবে বড় কানওয়ালা ট্রফিটাকে মাথার উপর তুলে ধরলেন স্কাউজারদের ঘরের ছেলে। কিন্তু ফুটবল ক্যারিয়ারে ব্যর্থতার আগুনে পুড়েছেন বহুবার, সবচেয়ে তেতো স্বাদটা দিয়েছে ২০১৪ সালে চেলসির বিপক্ষে লীগ ম্যাচটা। জোসে মরিনহোর প্রথম দফায় তল্পিতল্পা গুটিয়ে লন্ডনে চলে যাবার ব্যাপারে মনস্থির করেছিলেন। কিন্তু শেষপর্যন্ত ক্লাবের প্রতি ভালোবাসার টানে বাঁধন ছিড়তে পারেননি। সেই চেলসির বিপক্ষেই ১০ বছর পরের এক বিকেলে হোঁচট খেয়ে পড়লেন লিভারপুল অধিনায়ক। মমাদু সাকোর পাসটা বেশ নিরীহদর্শনই ছিল, কিন্তু জেরার্ডের ভুলের সুযোগ নিয়ে দেম্বা বা এগিয়ে দিলেন চেলসিকে। হাতের মুঠোয় পুরে ফেলা প্রিমিয়ার লীগ ট্রফিটা অবিশ্বাস্যভাবে হাতছাড়া হয়ে গেলো – স্টারিজ, সুয়ারেজের গোল বন্যা, কুতিনহোর জাদু কিংবা ১৩ গোল ও সমানসংখ্যক অ্যাসিস্ট করা জেরার্ডের পরিশ্রম বিফলে গেলো। লাল জার্সি গায়ে ইতি টানাটাও মনমতো হলো না। চিরপ্রতিদ্বন্দ্বী ম্যানচেস্টার ইউনাইটেডের বিপক্ষে নিজের শেষ ম্যাচে বদলি হিসেবে মাঠে থাকতে পারলেন মাত্র ৩৪ সেকেন্ড। অ্যানফিল্ডে নিজের ম্যাচে দল ক্রিস্টাল প্যালেসের কাছে হেরে গেলো ৩-১ গোলে। তবে শেষ ম্যাচটা যেন সবকিছুকে ছাপিয়ে গেলো, স্টোক সিটির কাছে ৬-১ গোলে হারলো রজার্সের দল, পেনাল্টি থেকে জেরার্ডের গোলটাকে সান্ত্বনা বললেও বাড়িয়ে বলা হবে। এই তো সেদিনই তো লাল জার্সিটা গায়ে চাপিয়েছিলেন, এর মধ্যেই পথ ফুরিয়ে এলো।\nইংল্যান্ডের হয়ে তাঁর চেয়ে (১১৪) ম্যাচ খেলেছেন মাত্র তিনজন, দেশকে বিশ্বকাপ আসরে নেতৃত্ব দেয়ার অভিজ্ঞতাও আছে। তবে সিংহত্রয়ীদের “সোনালী প্রজন্ম”এর সদস্য হয়েও কখনো আন্তর্জাতিক প্রতিযোগিতার শেষ চারে ওঠা হয়নি। ৪-৪-২ ছকে ফ্র্যাঙ্ক ল্যাম্পার্ডের সাথে মিডফিল্ড জুটিটা জমাতে পারেননি, পল স্কোলস তো হতাশায় অবসরই নিয়ে ফেললেন। ২০০৬ বিশ্বকাপে পেনাল্টিতে আটকে গেলেন, ২০১০ বিশ্বকাপে জার্মান দেয়ালে ধাক্কা, পরের বিশ্বকাপে গ্রুপপর্ব থেকেই বিদায়। তবে ক্লাব ফুটবলের জেরার্ড মানে প্রতিভা আর পরিশ্রমের মিশেলে গড়া মনোমুগ্ধকর এক ফুটবলার। কী করতে পারতেন না তিনি? বল কাড়তে পারতেন, মাঠের এক প্রান্ত থেকে নির্ভুল সব আড়াআড়ি পাস ছাড়তে জুড়ি ছিল না তাঁর, আর অভাবনীয় সব গোলের প্রতি দুর্বলতাটা ছিল লক্ষণীয়। দলকে পথ দেখিয়ে এগিয়ে নিয়ে গেছেন, বিপদের দিনে তাঁর শরণেই মুক্তি মিলেছে। তবে চিরায়ত গ্রীক ট্র্যাজেডির নায়কের মতো স্বর্গ থেকে পতনও হয়েছে। তবে এর নামই তো জীবন। জেরার্ডও সব মেনে নিয়েছেন। নিজের আত্মজীবনী মাই স্টোরির শেষে লিখেছেনঃ “আঁধার-আলো, হর্ষ-বিষাদ, আশা-নিরাশাকে আদতে আলাদা করা যায় না। অ্যানফিল্ডের কপ প্রান্তের ফাঁকা গোলের দুই পোস্টের মতোই তারা অবিচ্ছেদ্য।” কার্ডিফের “জেরার্ড ফাইনাল” এর জনক বোধহয় দার্শনিক হলেও পারতেন!


প্রিয়ার ভয়ঙ্কর মিথ্যা দাবি বিশ্বাস করার মতো বোকা নন ট্রাম্প: জয় – Chatganr Bani\n৬ই আশ্বিন, ১৪২৮ বঙ্গাব্দ || ২১শে সেপ্টেম্বর, ২০২১ খ্রিস্টাব্দ\nHome∕রাজনীতি∕প্রিয়ার ভয়ঙ্কর মিথ্যা দাবি বিশ্বাস করার মতো বোকা নন ট্রাম্প: জয়\nপ্রিয়ার ভয়ঙ্কর মিথ্যা দাবি বিশ্বাস করার মতো বোকা নন ট্রাম্প: জয়\n২১ জুলাই, ২০১৯ নিজস্ব প্রতিবেদক ০\nপ্রধানমন্ত্রীর ছেলে ও তার তথ্যপ্রযুক্তি-বিষয়ক উপদেষ্টা সজীব ওয়াজেদ জয় বলেছেন, মার্কিন প্রেসিডেন্ট ডোনাল্ড ট্রাম্প ও তার সরকার অন্যান্য দেশের অভ্যন্তরীণ বিষয়ে হস্তক্ষেপ করার নীতিতে বিশ্বাসী নন। তারা প্রিয়া সাহার ভয়ঙ্কর মিথ্যা দাবি বিশ্বাস করার মতো বোকাও নন।\nরবিবার (২১জুলাই) নিজের ফেসবুক পেজে দেয়া এক স্ট্যাটাসে এসব কথা বলেন তিনি। দেশে সংখ্যালঘু নির্যাতন নিয়ে মার্কিন প্রেসিডেন্ট ডোনাল্ড ট্রাম্পের কাছে প্রিয়া সাহার করা অভিযোগ প্রসঙ্গে জয় এ স্ট্যাটাস দেন।\nতিনি লিখেছেন, গত নির্বাচনের পর আমি একটু বিরতি নেই, তাই এই পেজেও কম পোস্ট করা হয়। কিন্তু সাম্প্রতিক কিছু ঘটনার পরিপ্রেক্ষিতে আমার কিছু বলা উচিত বলে মনে হলো।\nজয় তার স্ট্যাটাসে লিখেছেন, আপনারা হয়তো দেখেছেন মার্কিন প্রেসিডেন্ট ডোনাল্ড ট্রাম্পের কাছে প্রিয়া সাহার ভয়ঙ্কর ও মিথ্যা দাবি। উনি বলেছেন বাংলাদেশ থেকে নাকি ৩ কোটি ৭০ লাখ ধর্মীয় সংখ্যালঘুরা ‘গায়েব’ বা ‘গুম’ হয়ে গেছেন। প্রায় ৪ কোটির কাছাকাছি যে সংখ্যাটি উনি বলছেন তা আমাদের মহান মুক্তিযুদ্ধে শহীদদের সংখ্যার ১০ গুণেরও বেশি, আর দ্বিতীয় বিশ্বযুদ্ধে নিহতদের সংখ্যার কাছাকাছি। এতো মানুষ গুম হলো সবার অজান্তে? ৩ কোটি ৭০ লাখ মানুষ গায়েব হলো কোনো তথ্য প্রমাণ ছাড়াই?\nজয় লিখেছেন, প্রিয়া সাহাকে আমেরিকায় পাঠানো হয় বাংলাদেশে মার্কিন দূতাবাসের মনোনয়নে। অনেক সমালোচনার পর আজ তারা একটি বিবৃতি দিয়েছেন। সেখানে তারা বলেছেন ,অংশগ্রহণকারীদের কথাবার্তার ওপর কোনো বিধিনিষেধ আরোপ করেন না। কিন্তু যখন তাদের একজন মনোনীত অংশগ্রহণকারী তাদেরই রাষ্ট্রপ্রধানের কাছে কোনো ভয়ঙ্কর মিথ্যা বক্তব্য দিলেন, তাদের উচিত ছিল তাৎক্ষণিকভাবে তার প্রতিবাদ জানানো- যা তারা করেননি।\nজয় মনে করেন, এ বিষয়টি থেকে কিন্তু মার্কিন দূতাবাসেরই দুরভিসন্ধি প্রকাশ পায়। তারা জেনেশুনেই প্রিয়া সাহাকে বাছাই করে, কারণ তারা জানতো উনি এ ধরনের ভয়ঙ্কর মিথ্যা মন্তব্য করবেন। এই ধরনের কাজের পেছনে একটাই কারণ চিন্তা করা যায়: মানবিকতার দোহাই দিয়ে আমাদের এই অঞ্চলে সেনা অভিযানের ক্ষেত্র প্রস্তুত করা। মনে রাখা ভালো কয়েকদিন আগেই মার্কিন এক কংগ্রেসম্যান একটি বক্তব্যে বলেছিলেন বাংলাদেশের মিয়ানমারের রাখাইন রাজ্য দখল করা উচিত। মার্কিন দূতাবাস যে আওয়ামী লীগ বিরোধী তা নতুন কিছু নয়। তাদের সব অনুষ্ঠানেই জামায়াত নেতাকর্মীরা ও যুদ্ধাপরাধীরা নিয়মিত আমন্ত্রিত হতেন। প্রিয়া সাহার মিথ্যা বক্তব্যকে কেন্দ্র করে বাংলাদেশে তাদের সরাসরি আধিপত্য বিস্তারের ষড়যন্ত্র পরিষ্কারভাবেই লক্ষ্য করা যাচ্ছে।\nআর পড়ুন: সংস্কৃতি ধরে রাখতে পিঠা উৎসব\nপ্রিয়া সাহার মিথ্যা বক্তব্য যুক্তরাষ্ট্র বিশ্বাস করবে না বলে মনে করেন জয়। তিনি তার স্ট্যাটাসে লিখেছেন, সৌভাগ্যবশত, মার্কিন প্রেসিডেন্ট ডোনাল্ড ট্রাম্প ও তার সরকার অন্যান্য দেশের আভ্যন্তরীণ বিষয়ে হস্তক্ষেপ করার নীতিতে বিশ্বাসী নন। তারা এই ধরনের ভয়ঙ্কর মিথ্যা দাবি বিশ্বাস করার মত বোকাও নন।\nট্রাম্পের নিয়মতান্ত্রিকভাবে ক্ষমতা হস্তান্তরের প্রতিশ্রুতি\nট্রাম্পের কাছে অভিযোগের ব্যাখ্যা দিলেন প্রিয়া সাহা\nTagged করার মতো বোকাও নন।\nপ্রিয়া সাহার বিরুদ্ধে রাষ্ট্রদ্রোহিতার অভিযোগে দুই মামলা


Home / Apps / Spotify web player not working? Here are the fixes! in bangla\nSpotify এর বিষয়ে নতুন কিছু আপডেট তা হল আমাদের আজকের আলোচনার বিষয়। চলুন তাহলে শুরু করা যাক। আপনি যদি আপনার পছন্দের সুরগুলির সাহায্যে মনোনিবেশ করতে চান তবে আপনার Spotify ওয়েব প্লেয়ারটি কাজ না করলে এটি বেশ ব্যথা হতে পারে। কিন্তু স্বাভাবিক হিসাবে আমরা আপনাকে সাহায্য করার জন্য এখানে। এখানে কয়েকটি সাধারণ সমাধান যা আপনাকে আপনার স্পটিফাই সঙ্গীত সংশোধন অ্যাপস পেতে সহায়তা করবে।\nকিছুই কাজ না করলে, আপনার সিস্টেম আইকন যান। তারা আপনার টাস্কবারের নিচের ডানদিকে অবস্থিত হওয়া উচিত। ডানদিকে Wi-Fi বা LAN আইকনে ক্লিক করুন (আপনি যা ব্যবহার করছেন তার উপর নির্ভর করে) এবং সমস্যাগুলির সমাধান করুন নির্বাচন করুন। আপনি যদি Wi-Fi ব্যবহার করেন তবে সাধারণ সমস্যাটি সমাধান করতে পারে এমন ডিফল্ট গেটওয়েটি পাওয়া যাচ্ছে না। যাইহোক, যদি আপনি বার্তাটি পান যে DNS সার্ভার উপলব্ধ না হয় তবে এটি আপনার মোডেমটি পুনরায় চালু করার সময়। এটি যদি সাহায্য না করে তবে আপনার সেরা বিকল্পটি আপনার ISP কে কল করা হয়।\nস্পটাইফ প্রিমিয়াম থাকলেও এটি বিশ্বাস করুন বা না করুন, বিজ্ঞাপন-ব্লকিং অ্যাড-অনগুলি Spotify ওয়েব প্লেয়ারের সাথে হস্তক্ষেপ করতে পারে। আপনি কেবল আপনার ব্রাউজারের অ্যাড-অন মেনু বা তাদের সরঞ্জাম দণ্ডের আইকনের মাধ্যমে তাদের বন্ধ করতে পারেন। যাইহোক, যদি আপনি ইউলবক উৎস ব্যবহার করছেন (যা আমরা অন্যান্য ব্লকারের উপরে সুপারিশ করি), আপনি পুরো ডোমেনগুলি হোয়াইটলিস্ট করতে পারেন।\nএটি করার জন্য, সরঞ্জামদণ্ডের ইউব্লক মূল আইকনের উপর ক্লিক করুন, তারপরে বড় সক্ষম / নিষ্ক্রিয় বোতামের নীচে ডানদিকে চতুর্থ আইকনে ক্লিক করে ড্যাশবোর্ডটি খুলুন। Whitelist ট্যাব যান। ওয়েবসাইট তালিকা ক্লিক করুন এবং টাইপ শুরু। আপনি Spotify এর ঠিকানায় প্রবেশ করলে, পরিবর্তনগুলি প্রয়োগ করুন ক্লিক করুন। আপনি তারপর সব উইন্ডো বন্ধ এবং আপনার ব্রাউজার পুনরায় আরম্ভ করা উচিত। আপনার Spotify ওয়েব প্লেয়ার n হিসাবে ভাল হওয়া উচিত।\nকুকিজ এবং ক্যাশে আপনার ব্রাউজারকে লগইনগুলির মতো গুরুত্বপূর্ণ তথ্য মনে করে আরো সহজে কাজ করতে সহায়তা করে। কখনও কখনও, তথাপি, তথ্যটি “ভুল মনে করা” হতে পারে যা আপনার Spotify ওয়েব প্লেয়ারের সমস্যাগুলির দিকে অগ্রসর হতে পারে। তাই, আপনি আরো কঠোর সমাধানগুলিতে লাফ দেওয়ার আগে আপনার সাম্প্রতিক কুকি এবং ক্যাশে সাফ করা উচিত। আপনাকে যে পদক্ষেপগুলি নিতে হবে সেগুলি যে কোনও ব্রাউজারে অনুরূপ হওয়া উচিত, তবে আমরা ক্রোম এবং ফায়ারফক্সের জন্য ধাপে ধাপে অন্তর্ভুক্ত করেছি।\nআপনার টুলবারের ডান কোণ থেকে মেনু (তিনটি বিন্দু) খুলুন।\nবামে একটি ছোট সাব মেনু প্রদর্শিত না হওয়া পর্যন্ত আরো সরঞ্জামগুলিতে হভার করুন। সেখানে থেকে ব্রাউজিং তথ্য সাফ করুন ক্লিক করুন।\nড্রপডাউন মেনু থেকে ২4 ঘন্টার মধ্যে সময় পরিসীমা সেট করুন এবং আপনি যদি এটি মুছে ফেলতে না চান তবে ব্রাউজিং ইতিহাসটি আনচেক করুন।\nতথ্য সাফ করুন এবং ক্রোম পুনরায় আরম্ভ করুন। আপনার Spotify ওয়েব প্লেয়ার স্বাভাবিক ফিরে করা উচিত।\nআপনার টুলবারের ডান দিকের কোণ থেকে, মেনুটি খুলুন (তিনটি উল্লম্ব লাইন)।\nলাইব্রেরিতে যান, তারপর ইতিহাস।\nসাম্প্রতিক ইতিহাস সাফ করুন ক্লিক করুন। আপনি যে সময় পরিসরটি সাফ করতে চান তা নির্বাচন করতে সক্ষম হবেন। আপনার Spotify ওয়েব প্লেয়ার আজ কাজ বন্ধ করা হলে, আজ নির্বাচন করুন।\nআপনার কুকি এবং ক্যাশে শুধুমাত্র টিচার আছে তা নিশ্চিত করুন এবং তারপরে এখন সাফ করুন এ ক্লিক করুন।\nআপনার ব্রাউজার পুনরায় আরম্ভ করুন এবং Spotify ফিরে লগ ইন করুন। আপনার ওয়েব প্লেয়ার মসৃণভাবে কাজ ফিরে করা উচিত।\nআমরা আপনাকে কুকিজ এবং ক্যাশে উভয়টি সাফ করার সুপারিশ করি, তবে কেবলমাত্র নিরাপদ থাকা স্পটিফি কুকিগুলি সাফ করতে চাইলে এটি করার একটি উপায় রয়েছে। আবার মেনু খুলুন, তারপর বিকল্প> গোপনীয়তা এবং নিরাপত্তা> কুকিজ এবং সাইট ডেটা যান। তথ্য ব্যবস্থাপনা ক্লিক করুন এবং অনুসন্ধান বারে Spotify টাইপ করুন। সঙ্গীত পরিষেবা দ্বারা উত্পন্ন কুকি সব প্রদর্শিত হবে। শুধু সব প্রদর্শিত সরান ক্লিক করুন। ফায়ারফক্স পুনরায় চালু করুন এবং Spotify ওয়েব প্লেয়ারকে অন্য একটি চেষ্টা করুন।\nপ্রথম জিনিস প্রথম! আপনি যদি একজন ম্যাক ব্যবহারকারী হন এবং আপনি কিছুক্ষন স্পটিফিকে ব্যবহার না করেন তবে আপনাকে জানা উচিত যে স্পটিফের ওয়েব প্লেয়ার Safari এ আর কাজ করে না। ক্রোম, ফায়ারফক্স বা অপেরা উপর স্যুইচ করুন। স্পটিফাই ওয়েব প্লেয়ারের সাথে আরো অস্পষ্ট ব্রাউজারগুলির সমস্যা বেশি। যাইহোক, যদি আপনি ইতিমধ্যে উপরের তিনটি ব্রাউজারের একটি ব্যবহার করেন এবং এখনও সমস্যাগুলি থাকে তবে আপনাকে আপডেটগুলির জন্য পরীক্ষা করা উচিত।\nআপনি কোন কারণে স্বয়ংক্রিয় আপডেটগুলি অক্ষম করেছেন, তবে আপনি কয়েকটি পদক্ষেপ নিতে পারেন। ক্রোমে, মেনু বাটনে ক্লিক করুন (তিনটি বিন্দু) এবং তারপরে Google Chrome আপডেট করুন নির্বাচন করুন। আপনি যদি এই বিকল্পটি দেখতে না পান তবে আপনার ব্রাউজারটি আপ টু ডেট। ফায়ারফক্সে, আবার মেনুতে যান এবং ফায়ারফক্সের সাহায্যে হেল্প ক্লিক করুন। একটি নতুন উইন্ডো খুলতে হবে এবং ফায়ারফক্স স্বয়ংক্রিয়ভাবে উপলব্ধ আপডেট চেক এবং ডাউনলোড শুরু হবে। একবার এটি সম্পন্ন হয়ে গেলে, আপনার ব্রাউজারটি পুনরায় চালু করুন এবং আপনার Spotify ওয়েব প্লেয়ারের উপর এটি প্রভাব ফেলে কিনা তা দেখুন।\nদ্রষ্টব্য: সরকারী স্পটফাই ফোরামের পোস্ট অনুসারে অতীতে Spotify ওয়েব প্লেয়ারের সাথে ক্রোমের সমস্যা হয়েছে, তাই যদি আপনি আপনার ব্রাউজার সম্পর্কে ফায়ারফক্স বা অপেরা ব্যবহার করতে চান না। অথবা এজ, আপনি যদি সেই ধরনের ব্যক্তি হন।\nযদি উপরের কোন সমাধান আপনার জন্য কাজ করেনি, হতাশ হবেন না! এখানে স্পটিফাই ওয়েব প্লেয়ার সমস্যাগুলি সমাধান করে এমন একটি সহজ এক। আপনার স্পটফি অ্যাকাউন্টে একাধিক ডিভাইস সংযুক্ত থাকলে, কখনও কখনও প্লেয়ারটি আপনার গান বা প্লেলিস্টটি কোথায় খেলতে পারে সে সম্পর্কে “বিভ্রান্ত” হতে পারে। আপনি যখন গানগুলিতে ক্লিক করেন তখন এটি কোনও খেলতে পারে না। আপনি কেবল ভলিউম কন্ট্রোল বাটন এবং তারপরে ওয়েব প্লেয়ার বামে থাকা ডিভাইস তালিকাতে ক্লিক করে এটি ঠিক করতে পারেন।\nপূর্ববর্তী ধাপটি যদি সাহায্য না করে তবে আপনি অন্য সহজ কিন্তু কার্যকরী সমাধান চেষ্টা করতে পারেন। ওয়েব প্লেয়ারটি বন্ধ করুন এবং অন্য ডিভাইসে স্পটিফি খুলুন – আপনার স্মার্টফোন, উদাহরণস্বরূপ। আপনি যদি অ্যান্ড্রয়েড অ্যাপ্লিকেশনটি ডাউনলোড না করে থাকেন তবে আপনি এখানে এটি করতে পারেন। আপনার স্মার্টফোনে যেকোন গান চালান এবং Spotify ওয়েব প্লেয়ারটি পুনরায় খুলুন।\nপর্দার নীচে আপনি আপনার ডিভাইসের নাম অনুসারে “আপনি শুনছেন” এর সাথে একটি সবুজ বার দেখতে পাবেন। আপনি যদি এটি দেখতে, উপরে পদক্ষেপ থেকে কৌশল পুনরাবৃত্তি। ডিভাইস তালিকায় যান এবং এই ওয়েব ব্রাউজারে ক্লিক করুন। আপনার গানটি আপনার স্মার্টফোনে যেখানে এটি ছেড়ে দেওয়া শুরু করা উচিত।\nকখনও কখনও ঝগড়া এটা মূল্যহীন নয়। স্পটিফি ওয়েব প্লেয়ার যদি আপনাকে কষ্ট দেয় তবে এটি কেবল পিসি অ্যাপ্লিকেশনের পক্ষে এটির কাছে অগ্রসর হওয়ার সময়। আপনি এখানে এটি ডাউনলোড করতে পারেন। আপনি যদি অফিসে এটি ব্যবহার করতে চান তবে আপনার পিসিতে প্রোগ্রাম ইনস্টল করার অধিকার আপনার নেই তবে লাজুক হবেন না এবং আপনার আইটি কর্মীদের সাহায্যের জন্য অনুরোধ করুন।\nSpotify ওয়েব প্লেয়ারটি কাজ না করে কীভাবে ফিক্স করবেন সে বিষয়ে আমাদের টিপস। আপনি আমাদের সাহায্যের সঙ্গে আপনার সমস্যা সমাধানের জন্য সক্ষম ছিল? আমাদের মন্তব্য করতে দিন।\nPrevious Here’s when Xiaomi is bringing the Redmi K20 series to5July 2019 in bangla\nNext Top freelance sites for finding paid work online


প্রকাশিত: ১৮:৩৪ ৯ মে ২০২১\nশাজাহানপুর থানার ওসি আব্দুল্লাহ আল মামুন\nবগুড়ার শাজাহানপুর থানার ওসি মো. আব্দুল্লাহ আল মামুনের বিরুদ্ধে আবারো অভিযোগ উঠেছে। এবারের অভিযোগ অভিযুক্তদের পক্ষ নিয়ে থানায় ভুক্তভোগীর মামলা না নেয়ার। এর আগে তার বিরুদ্ধে এক ব্যবসায়ীকে থানায় ডেকে লাঞ্ছিত করার অভিযোগ রয়েছে।\nথানায় মামলা না নেয়ার অভিযোগে রোববার দুপুরে বগুড়া প্রেস ক্লাবে সংবাদ সম্মেলন করা হয়েছে। সংবাদ সম্মেলনে লিখিত বক্তব্য রাখেন শাজাহানপুর উপজেলার বাসিন্দা ভুক্তভোগী মাসুদ রানা। তিনি উপজেলার শাহানগর বিলাতপাড়া গ্রামের আজিজার রহমানের ছেলে।\nলিখিত বক্তব্যে তিনি বলেন, গত ৪ মে রাত ৯টার দিকে তার ছোট ভাই সজীব উপজেলার কামারপাড়া বাজার থেকে বন্ধুদের সঙ্গে বাড়ি ফিরছিল। তারা বিহিগ্রাম এলাকায় পৌঁছামাত্রই পূর্ব শক্রতার জেরে তাদের ওপর হামলা চালানো হয়। হামলাকারীরা সজিবকে পাইপ, লাঠি ও লোহার রড দিয়ে এলোপাতাড়ি মারধর করে। ওই সময় সজিবের বন্ধু মোজাহেদ হোসেন ও রায়হান তাক উদ্ধারের চেষ্টা করলে তাদেরও মারধর করা হয়। এ হামলায় তার ভাই সজিবের চার থেকে পাঁচটি দাঁত ভেঙে যায়। সজিব বর্তমানে গুরুতর আহত অবস্থায় বগুড়া শহীদ জিয়াউর রহমান মেডিকেল (কলেজ) হাসপাতালে চিকিৎসাধীন।\nমাসুদ রানা অভিযোগ করেন, এ ঘটনার পর গত ৬ মে শাজাহানপুর থানায় গিয়ে লিখিত অভিযোগ করেন তিনি। কিন্তু থানার ওসি মো. আব্দুল্লাহ আল মামুন অভিযোগ আমলে না নিয়ে উল্টো অভিযুক্তদের পক্ষ নেন। অভিযুক্তদের গ্রেফতারের বিষয়ে ওসিকে বারবার বলা হলেও বিষয়টি এড়িয়ে যান তিনি। বিভিন্ন কথা বলে ওসি তাদেরকে গ্রেফতার করেননি।\nসংবাদ সম্মেলনে বলা হয়েছে, অভিযুক্তদের মধ্যে পাঁচজন শনিবার রাতে থানায় ওসির কাছে যান। ওই সময় ওসি তাদের বিরুদ্ধে কোনো ধরনের আইনানুগ ব্যবস্থা না নিয়েই থানা থেকে তাদেরকে চলে যেতে বলেন।\nথানার ওসি আব্দুল্লাহ আল মামুন থানায় মামলা না নেয়ায় রোববার সকালে মাসুদ রানা বাদী হয়ে জেলা বগুড়া সিনিয়র জুডিশিয়াল ম্যাজিস্ট্রেট আদালতে মামলা করেছেন। মামলায় ১০ জনকে অভিযুক্ত করা হয়েছে।\nমামলায় অভিযুক্তরা হলেন, সুমন হোসেন, রকি, রিকো, রাব্বী, সাব্বির হোসেন, সাব্বির হোসেন, মুরাদ হোসেন, রনি হোসেন, রুবেল হোসেন, শান্ত। অভিযুক্ত সবাই শাজাহানপুর উপজেলার বাসিন্দা।\nমাসুদ রানা বলেন, ওসি থানায় মামলা না নেয়ায় আদালতে মামলা করা হয়েছে।\nএ বিষয়ে কথা বলতে ওসি আব্দুল্লাহ আল মামুনের সঙ্গে মুঠোফোন একাধিকবার যোগাযোগের চেষ্টা করেও কোনো সাড়া পাওয়া যায়নি।\nজানতে চাইলে জেলার অতিরিক্ত পুলিশ সুপার (সদর সার্কেল) ফয়সাল মাহমুদ বলেন, থানায় ওসি মামলা নেননি, ঘটনা এমন নয়। যে কেউ অভিযোগ করতে পারেন। তা তদন্ত করে মামলার বিষয়ে সিদ্ধান্ত নেয়া হয়। অভিযোগ পাওয়ার পর তদন্ত করতেও কিছুদিন সময় লাগে।\nপ্রসঙ্গত, বগুড়ার শাজাহানপুর থানায় আব্দুল খালেক নামে এক ব্যবসায়ীকে ডেকে নিয়ে লাঞ্ছিত করার অভিযোগ উঠে ওসি মো. আব্দুল্লাহ আল মামুনের বিরুদ্ধে। এ বিষয়ে ২৮ এপ্রিল ভুক্তভোগী আব্দুল খালেক বাদী হয়ে জেলা পুলিশ সুপারের কার্যালয়ে একটি লিখিত অভিযোগ করেন।


Bjp higher leadership gaves power to dilip ghosh for party restructure, দিল্লির নেতাদের সঙ্গে ঘনঘন ফোন, বদল নিয়ে মুখ খুললেন দিলীপ! গুঞ্জন বিজেপিতে– News18 Bangla\nBJP HIGHER LEADERSHIP GAVES POWER TO DILIP GHOSH FOR PARTY RESTRUCTURE SB\nDilip Ghosh: দিল্লির নেতাদের সঙ্গে ঘনঘন ফোন, বদল নিয়ে মুখ খুললেন দিলীপ! গুঞ্জন বিজেপিতে\nDilip Ghosh: আপাতত ঠিক হয়েছে, আপাতত দিলীপ ঘোষকে সামনে রেখেই সাংগঠনিক রদবদলের পথে হাঁটবে বিজেপি।\nLast Updated : August 23, 2021, 21:52 IST\n#কলকাতা: তাঁর নেতৃত্বেই 'সাফল্য' পেয়েছে বিজেপি। বঙ্গে ক্ষমতা দখলের স্বপ্ন দেখলেও তা পূরণ হয়নি বটে, তবে ১৮ সাংসদ ও ৭৭ বিধায়ক নিয়ে বাংলার বিরোধী দল এক এবং একমাত্র এখন বিজেপি। আর এই উত্থানের ক্ষেত্রে বিজেপির রাজ্য সভাপতি দিলীপ ঘোষের ভূমিকার কথা অনস্বীকার্য। বাংলার ভোট প্রচারে এসে স্বয়ং নরেন্দ্র মোদিও তারিফ করেছেন দিলীপ ঘোষের সাংগঠনিক দক্ষতার। কিন্তু রাজ্য সভাপতি পদে দিলীপের মেয়াদ শেষ হচ্ছে এ বছরই। বিজেপির রীতি অনুযায়ী, দুবার রাজ্য সভাপতির পদে বসলে আর ওই পদ আঁকড়ে থাকা যায় না। তাই দলীয় নিয়মেই সরে যাওয়ার কথা দিলীপ ঘোষের। কিন্তু তাঁর জায়গায় কে বসবেন, এ নিয়ে বঙ্গ বিজেপির অন্দরে চর্চা কম নেই। কিন্তু দিলীপ ঘোষের বিকল্প কি আছে বঙ্গ বিজেপিতে? সূত্রের খবর, সেই বিষয়টিই ভাবাচ্ছে দিল্লির নেতাদের। তাই আপাতত ঠিক হয়েছে, আপাতত দিলীপ ঘোষকে সামনে রেখেই সাংগঠনিক রদবদলের পথে হাঁটবে বিজেপি।\nসোমবার কলকাতায় বৈঠকে বসছে বঙ্গ বিজেপি নেতৃত্বে। সাংগঠনিক রদবদলের বিষয়টিও সেখানে উঠে আসবে বলে খবর। আর তার আগেই দিল্লির নেতাদের সঙ্গে একাধিকবার কথা হয়েছে দিলীপ ঘোষের। বিজেপি সূত্রের খবর, আপাতত দিলীপ ঘোষকে সরানোর কোনও পরিকল্পনা নেই। তবে, দলকে মজবুত করতে সাংগঠনিক রদবদল করা হবে। আর সেই রদবদলের রাশ থাকছে দিলীপ ঘোষের হাতেই। তিনদিন ব্যাপী হতে চলা এই বৈঠকে উত্তরবঙ্গ ও নদিয়া জেলাকে বাদ রাখা হয়েছে। দিলীপ ঘোষও বলেছেন, 'আমাদের দলে অনেক নতুন লোক এসেছেন। আমরা বিরোধী দল হয়েছি। এবার আমাদের রদবদল করা হতেই পারে। পরিবর্তন সময়েরই নিয়ম।'\nযদিও বিজেপি সূত্রের খবর, দিন কয়েক আগেই দলের সর্বভারতীয় সভাপতি জেপি নাড্ডা দিলীপ ঘোষের কাছে দলের নতুন রাজ্য সভাপতির জন্য নাম প্রস্তাব করতে বলেন। জানা যায়, বিজেপির রাজ্য সভাপতি পদে বালুরঘাটের সাংসদ সুকান্ত মজুমদারের নাম প্রস্তাব করেছিলেন দিলীপ নিজেই। সেই তালিকায় আরও কিছু নাম থাকলেও সুকান্তর নাম নিয়েই চর্চা হয়েছিল বেশি। বিজেপির অন্দরে সুকান্ত দিলীপ-ঘনিষ্ঠ বলেই পরিচিত। যদিও অন্যান্য অনেকের তুলনায় সুকান্ত তেমন পরিচিত মুখ নন। তবে, নিজের এলাকায় বারবার সাংগঠনিক দক্ষতার পরিচয় দিয়েছেন তিনি।\nকিন্তু দিলীপ ঘোষের বিকল্প কি হয়ে উঠতে পারবেন এই মুহূর্তে বঙ্গ বিজেপির আর কোন নেতা? ২০২২-এর ডিসেম্বর মাসে রাজ্য সভাপতির মেয়াদ শেষ হচ্ছে দিলীপ ঘোষের। দু'বার রাজ্য সভাপতি পদে রয়েছেন দিলীপ। তাই দলীয় নীতিতেই তিনি আর রাজ্য সভাপতি পদে থাকতে পারবেন না। সেক্ষেত্রে সভাপতি পদ যাওয়ার পর দিলীপ ঘোষকে পুরস্কৃত করা উচিৎ বলে মত অনেকের। কারও কারও ধারণা ছিল, নরেন্দ্র মোদির দ্বিতীয় মন্ত্রিসভা সম্প্রসারণে জায়গা হতে পারে দিলীপের, কিন্তু তাও হয়নি। সেক্ষেত্রে আরও কিছুদিন দিলীপকেই সংগঠনের মুখ রেখে দিতে চাইছে বিজেপি শীর্ষ নেতৃত্ব, সূত্রের খবর এমনটাই।\nFirst published: August 23, 2021, 11:46 IST\nBengal BJPBengali NewsBJPBJP State PresidentDilip Ghosh


রাশিফল : কেমন কাটবে আজকের দিন!\nরাশি নিয়ে রয়েছে নানা ভাবনা, নানা মত। এটাকে কেউ বিশ্বাস করেন, আবার কেউ বিশ্বাস করেন না। সেই তর্ক-বিতর্ক দূরে থাক, বিশ্বাস-অবিশ্বাসের প্রশ্ন আর নয়, দিনের শুরুতে চলুন মিলিয়ে নেয়া যাক- কেমন যাবে আজকের দিনটি?\nআজ ৭ নভেম্বর ২০১৯ খ্রিষ্টাব্দ, বৃহস্পতিবার। নৈসর্গিক রাশিচক্রে রবি আজ বৃশ্চিক রাশিতে অবস্থান করছে। আজ যদি আপনার জন্মদিন হয় তবে পাশ্চাত্য জ্যোতিষে আপনি বৃশ্চিক রাশির জাতক/জাতিকা।\nমকর রাশি (২১ ডিসেম্বর-১৯ জানুয়ারি) :\nআপনি যদি মকর রাশির জাতক/জাতিকা হয়ে থাকেন তবে দিনটি মোটামুটিভাবে শুভ সম্ভাবনাময়। মূল্যবোধ বজায় রাখুন। অধীনস্থদের কাজে লাগাতে চেষ্টা করুন। আর্থিক দিক ভালো যাবে। আত্মীয়দের কারো সঙ্গে হঠাৎ যোগাযোগ হতে পারে।\nকুম্ভ রাশি (২০ জানুয়ারি-১৮ ফেব্রুয়ারি) :\nআপনি যদি কুম্ভ রাশির জাতক/জাতিকা হয়ে থাকেন তবে নিজেকে যথাযথভাবে প্রকাশ করার চেষ্টা করুন। সেক্ষেত্রে সাফল্য পেতে পারেন। শরীর ভালো থাকতে পারে। বিনয়ী আচরণ দিয়ে কাজ আদায় করার চেষ্টা করুন। ব্যক্তিত্ব দিয়ে অন্যের সমীহ আদায় করতে পারবেন।\nমীন রাশি (১৯ ফেব্রুয়ারি-২০ মার্চ) :\nআপনি যদি মীন রাশির জাতক/জাতিকা হয়ে থাকেন তবে দিনটি মিশ্র সম্ভাবনাময়। অনভিপ্রেত কোনো সংবাদ পেতে পারেন। শরীর ভালো যাবে না। অবহেলা না করে যথাযথ চিকিৎসা নিন। আর্থিক দিক ব্যয়বহুল হতে পারে।\nআপনি যদি মেষ রাশির জাতক/জাতিকা হয়ে থাকেন তবে বড় ভাইবোনদের সঙ্গে ভুল বোঝাবুঝি এড়িয়ে চলার চেষ্টা করুন। প্রয়োজনে তাদের সহযোগিতা গ্রহণ করুন। মনের কোনো গোপন ইচ্ছা পূরণ হতে পারে। ভবিষ্যতের জন্য কোনো পরিকল্পনা গ্রহণ করতে পারেন। আর্থিক দিক ভালো যাবে।\nআপনি যদি বৃষ রাশির জাতক/জাতিকা হয়ে থাকেন তবে কর্মপরিবেশ মোটামুটি ভালো থাকবে। কর্মস্থলে সহকর্মীদের সহযোগিতা পেতে পারেন। পিতৃস্বাস্থ্য ভালো যাবে। অসুস্থ পিতার আরোগ্য লাভ হতে পারে। সামাজিক কাজে অংশগ্রহণ করতে পারেন।\nআপনি যদি মিথুন রাশির জাতক/জাতিকা হয়ে থাকেন তবে আধ্যাত্মিকতার প্রতি অনুরাগবোধ করতে পারেন। জ্ঞানস্পৃহা বৃদ্ধি পাবে। কোনো সেলাকের পরামর্শে উপকৃত হতে পারেন। ভ্রমণের সুযোগ পেতে পারেন। পেশাগত দিক ভালো যাবে।\nআপনি যদি কর্কট রাশির জাতক/জাতিকা হয়ে থাকেন তবে অতিন্দ্রীয় শাস্ত্রাদীর প্রতি আগ্রহবোধ করতে পারেন। ব্যাবসায়িক দিক খুব একটা ভালো যাবে না। বিক্রয় বাণিজ্যে লোকসান হতে পারে। আজ কোনো ঝুঁকি নেওয়া ঠিক হবে না। শারীরিক অসুস্থতাকে অবহেলা করা ঠিক হবে না।\nআপনি যদি সিংহ রাশির জাতক/জাতিকা হয়ে থাকেন তবে ব্যাবসায়িক দিক ভালো যাবে। যৌথ ও অংশীদারী ব্যবসায় সুফল পাবেন। কোনো ঘনিষ্ঠ বন্ধুর সহযোগিতায় উপকৃত হতে পারেন। ঘনিষ্ঠ কেউ শত্রুতা করতে পারে। বিবাদ এড়িয়ে চলুন।\nআপনি যদি কন্যা রাশির জাতক/জাতিকা হয়ে থাকেন তবে শরীর খুব একটা ভালো যাবে না। অসুস্থতাকে অবহেলা করা ঠিক হবে না। চিকিত্সকের পরামর্শ অনুযাযী যথাযথ চিকিৎসা নিন। শত্রু সম্পর্কে সতর্ক থাকুন। সীমালঙ্ঘন করা ঠিক হবে না।\nআপনি যদি তুলা রাশির জাতক/জাতিকা হয়ে থাকেন তবে নিজের মনোভাব স্পষ্টভাবে প্রকাশ করুন। অন্যথায় সুযোগ হারাতে পারেন। সৃজনশীল কাজে অংশ নিতে পারেন। পড়াশোনায় মন বসাতে চেষ্টা করুন। যাত্রা ও যোগাযোগ শুভ।\nআপনি যদি বৃশ্চিক রাশির জাতক/জাতিকা হয়ে থাকেন তবে আধ্যাত্মিক চিন্তা চেতনায় সমৃদ্ধি আসতে পারে। পড়াশোনার প্রতি আগ্রহবোধ করবেন। অসুস্থ মায়ের আরোগ্য লাভ হতে পারে। পথ চলাচলে সতর্ক থাকুন। আবেগ সংযত রাখুন।\nআপনি যদি ধনু রাশির জাতক/জাতিকা হয়ে থাকেন তবে আত্মীয়দের সঙ্গে যোগাযোগ হতে পারে। প্রাপ্ত তথ্য ভালোভাবে যাচাই করে নিন। ঠান্ডার সমস্যায় ভুগতে পারেন। প্রয়োজনে চিকিৎসকের পরামর্শ নিন। পরিবেশের সঙ্গে নিজেকে মানিয়ে চলার চেষ্টা করুন।\nঅন্তঃসত্ত্বা হয়ে পড়ল মাদরাসাছাত্রী, গ্রেপ্তার হলো বড় ভাইয়ের ধর্ষক শ্বশুর\nবুড়িচংয়ে কুকুরের কামড়ে শিশুসহ অর্ধশত লোক আহত


আগামী মার্চ ও এপ্রিলে মধ্যেই কি হবে মাধ্যমিক ও উচ্চ মাধ্যমিক পরীক্ষা? – BAARTA TODAY\nTagged: bangla.hindustantimes.com, আগামী বছর মার্চ এবং এপ্রিলের মধ্যেই কি মাধ্যমিক ও উচ্চ মাধ্যমিক পরীক্ষা হবে?\nআগামী বছর মার্চ এবং এপ্রিলের মধ্যেই কি মাধ্যমিক ও উচ্চ মাধ্যমিক পরীক্ষা হবে? এমনটাই একটি মহলের তরফে দাবি করা হচ্ছে। যদিও ওই মহলের বক্তব্য, পুরোটাই সরকারের সিদ্ধান্তের উপর নির্ভর করছে। সেই সময় করোনাভাইরাস পরিস্থিতি কেমন থাকবে, তার উপর ভিত্তি করেই সিদ্ধান্ত নেবে রাজ্য সরকার।\nএকটি মহলের বক্তব্য, আপাতত যা পরিস্থিতি, তাতে তৃতীয় ঢেউ নিয়ে উদ্বেগ কিছুটা কম আছে। করোনা টিকাও প্রদান করা হচ্ছে। যদিও দুর্গাপুজোর পর পরিস্থিতি কেমন থাকে, তার ভিত্তিতেই স্কুল খোলার বিষয়ে চূড়ান্ত ঘোষণা করা হবে। সবকিছু ঠিকঠাক থাকলে ৮ নভেম্বর থেকে স্কুল খুলে যেতে পারে। সেক্ষেত্রে আগামী বছর মার্চ এবং এপ্রিলের মধ্যে মাধ্যমিক ও উচ্চ মাধ্যমিক হওয়ার সম্ভাবনা আছে। উচ্চ মাধ্যমিক শিক্ষা সংসদের একটি অংশের বক্তব্য, পরিস্থিতি ঠিক থাকলে মার্চ-এপ্রিলের মধ্যেই পরীক্ষা হবে। তবে পুরোটা নির্ভর করছে সরকারের সিদ্ধান্তের উপর।ট্রেন্ডিং স্টোরিজ\nএমনিতে প্রতি বছর ফেব্রুয়ারির শেষের দিকে মাধ্যমিক এবং মার্চে উচ্চ মাধ্যমিক পরীক্ষা হয়। করোনাভাইরাসের জন্য এবার মাধ্যমিক এবং উচ্চ মাধ্যমিক পরীক্ষা হয়নি। আগামী বছর কবে পরীক্ষা হবে, তা এখনও স্পষ্ট নয়। মাসখানেক আগে একটি মহলের দাবি করা হয়েছিল, আগামী বছরের মাধ্যমিক এবং উচ্চ মাধ্যমিক পরীক্ষা কবে হতে পারে, তা নিয়ে মধ্যশিক্ষা পর্ষদ এবং সংসদের সঙ্গে আলোচনা হয়েছে। তারই ভিত্তিতে আগামী বছরের এপ্রিলের গোড়ার দিকে উচ্চ মাধ্যমিক শুরু করতে চেয়ে রাজ্য সরকারের কাছে প্রস্তাব পাঠিয়েছে সংসদ। সেইসময় পরীক্ষা শুরু হলে এপ্রিলের মাঝামাঝি উচ্চ মাধ্যমিক শেষ হয়ে যাবে আশাপ্রকাশ করা হয়েছে।\nPrevious Post: Durga Puja 2021: দুর্গাপুজোয় অঞ্জলির ফুল বাড়ি থেকেই নিয়ে আসার অনুরোধ, নিয়ম জানাল কলকাতা পুলিশ\nNext Post: থিম পুজোয় জুতোর ব্যবহার, ধর্মীয় ভাবাবেগে আঘাতের অভিযোগে সরব বিজেপি।


শ্রদ্ধাঞ্জলি : সুনীল আকাশ\nMonday |9December | 2013\nCurrently 1.00/512345 গড় রেটিং: 1.0/5 (3 টি ভোট গৃহিত হয়েছে) Update : 2012-10-23 03:54:28 শ্রদ্ধাঞ্জলি : সুনীল আকাশ\nবেলাল চৌধুরী বাংলা ভাষার প্রতিটি অক্ষরের ওপর যাঁর নিয়ন্ত্রণ-দক্ষতা ছিল প্রশ্নাতীত, সেই সুনীল গঙ্গোপাধ্যায় সম্পর্কে এই মুহূর্তে কিছু লিখতে যাওয়া অত্যন্ত দুরূহ। বাংলা সাহিত্যের এমন কোনো শাখা নেই, যেখানে তাঁর হাতের ছোঁয়ায় সোনা ফলেনি। তবে কবিতাই ছিল তাঁর প্রথম প্রেম। গল্প, উপন্যাস, নাটক, প্রবন্ধ, সন্দর্ভ, নিবন্ধ—প্রতিটির ওপরই তিনি ছিলেন অখণ্ড কর্তৃত্বের অধিকারী। সাহিত্যে তাঁর অসামান্য কীর্তির জন্য পেয়েছেন ভারতের সর্বোচ্চ আকাদেমি, বঙ্কিম পুরস্কারসহ আরও ঢের পুরস্কার। আসলে সুনীল গঙ্গোপাধ্যায়ের কাছে পুরস্কার-টুরস্কার মোটেই তেমন কিছু ছিল না। সবচেয়ে বড় পুরস্কার তিনি পেয়েছিলেন তাঁর বৃহত্তর পাঠকসমাজের কাছ থেকে। পুরোনো দিনে বোধ হয় এঁদেরই বলা হতো ‘বাণীর বরপুত্র’।\nসুনীল গঙ্গোপাধ্যায়ের রচনার প্রকৃত অনুরাগীর সংখ্যা নিরূপণ করার চেয়ে হিমালয় পর্বতের চূড়ায় আরোহণ করা ঢের বেশি সহজ। সম্ভবত পরিসংখ্যানবিদেরও এ ব্যাপারে সঠিক কোনো তথ্য দিতে অপারগ হবেন। অনেককে বলতে শুনেছি, সুনীলের লেখা তো উঠতি বয়সের তরুণ-তরুণীদের মাথা চিবানোর জন্য। এ রকম মনভোলানো চটকদার লেখা লিখে যে কেউই সমান জনপ্রিয় হতে পারেন সাময়িকভাবে, তবে কখনোই স্থায়ী ও মূল্যবান সাহিত্য হিসেবে নয়। এই শ্রেণীর লোকদের অজ্ঞতা ও মূর্খতা কোন পর্যায়ে গেলে এ ধরনের অর্বাচীন উক্তি সম্ভব, তা আমাদের জানা নেই। জানার ইচ্ছাও হয় না। তবে ব্যক্তিগত অভিজ্ঞতা থেকে বলতে পারি, রবীন্দ্রনাথের পর একমাত্র সুনীল গঙ্গোপাধ্যায়ই সেই বহুপ্রজ লেখক, যাঁর যেকোনো লেখাই যেকোনো বয়সের পাঠকের কাছে সমানভাবে প্রাঞ্জল, আদৃত ও আকর্ষণীয়।\nসুনীলের রচনার রহস্য রসায়নটা কী? কীভাবে সুনীল তাঁর পাঠককে মন্ত্রমুগ্ধের মতো আকৃষ্ট করে রাখার বিরল ক্ষমতা অর্জন করলেন? প্রশ্নটির জবাব সুনীলের লেখার মতোই সরল আর সোজা। অর্থাৎ, সুনীলের অসামান্য প্রাঞ্জলতা। কি বিষয়বস্তু, কি বলার ভঙ্গি, কি ভাষার নির্বাচন; সুনীল আমাদের নিত্যদিনের ব্যবহার্য মুখের ভাষার মতো অনবদ্য ভাষার কথকতা দিয়ে যে সাহিত্য রচনা করেছেন, তা যেকোনো মানুষকে সম্মোহিত করার জন্য যথেষ্ট।\nসেই ষাটের দশকের শুরুতে আমার ভাসমান জীবনে যখন আমি কলকাতায়, তখন থেকে একধরনের পত্রপত্রিকা বেরোনোর চল হয়েছিল, যেগুলো পরিচয়, চতুরঙ্গ বা নতুন সাহিত্য-এর মতো বড় কাগজ না হলেও একঝাঁক তরুণের লেখা নিয়ে বেরোচ্ছে ইদানীং, ইঙ্গিত, মনের মতো কাগজ, রমাপদ চৌধুরীর পত্রিকার মতো মাসিক আবার একটু রাজনীতির ছোঁয়ালাগা চতুষ্কোণ, অগ্রণী। এদেরই কোনো একটাতে সম্ভবত সুনীল গঙ্গোপাধ্যায়ের প্রথম গল্প নাকি কে জানে বাঘ পড়েছিলাম। এরপর তাঁর কবিতা ছাড়া গদ্য রচনা তেমন না পড়লেও কৃত্তিবাস-এর কল্যাণে তাঁর নামটি বহুল উচ্চারিত এবং পরিচিত হয়ে উঠেছিল আমাদের কাছে।\nকলকাতার কলেজ স্ট্রিট কফি হাউসের সুবাদে সুনীলের অনুপস্থিতিতে তখন দোর্দণ্ড প্রতাপে বিচরণ করছেন শ্মশ্রুল শক্তি চট্টোপাধ্যায়। অগণিত তাঁর ভক্ত। শক্তি তখন কিংবদন্তিতে পরিণত হওয়ার মুখে বড় বড় পা ফেলে এগিয়ে চলেছেন। সুনীল-শক্তি বন্ধু হলেও অভিন্ন হূদয় কি না, বোঝা মুশকিল।\nশক্তি তখন লিরিক দিয়ে গোটা বাংলা কবিতাকে মাতিয়ে রাখছেন। আর তাঁর সেই দোভাষায় লেখা কুয়োতলা বাংলা গদ্যে এক নতুন স্বাদ এনে দিয়েছে। শক্তিকে কৃত্তিবাস গোষ্ঠীভুক্ত বলা হলেও তিনি ছিলেন শ্রী আংটির মতো। যখন যার হাতে, তখন তার। হাতে অসম্ভব ক্ষমতা। ছন্দে দারুণ দক্ষ। উদ্দাম জীবনযাপন। আমার সঙ্গে জমে যেতে বেশি দেরি হলো না। যখন যেখানে খুশি চলে যাচ্ছি, যা খুশি করছি। যেকোনো সমাজেই চেনা নেই জানা নেই, হঠাৎ একজন বাইরের লোক এসে যা খুশি তা-ই করবে, সেটা অনেকে মেনে নিতে পারছিল না বলে একসময় আইডেনটিটি ক্রাইসিসে পড়ে প্রথমে কলম হাতে তুলে নিতে হয়েছিল আমাকে। ছোটবেলা থেকে নির্বিচারে অজস্র পড়াশোনা করলেও নিজে কখনো লিখব বা কলম ধরব, তেমনটা মাথায় আসেইনি। তবে আমার আম্মা লিখতেন বলে ভেতরে ভেতরে লেখালেখির একটা সুপ্ত ব্যাপার যে ছিল না, তা-ও বলতে পারি না।\nরাজশাহীর ছেলে শান্তি লাহিড়ীর বাংলা কবিতা কাগজটি তখন খুব পরিপাটি হয়ে বেরোচ্ছে। শক্তিদার অনন্ত কুয়ার জলে চাঁদ পড়ে আছেসহ গুচ্ছ গুচ্ছ কবিতা বেরোচ্ছে। সবার দেখাদেখি শান্তির অনুরোধে আমিও তাদের সূচিপত্রে শুধু স্থানই পেলাম না, দু-একজনের প্রশংসাও কুড়োলাম, যাদের মধ্যে চৈত্রে রচিত কবিতার উৎপলকুমার বসুর ‘তারিফ’ আমাকে সবচেয়ে বেশি অনুপ্রাণিত করেছিল। এর মধ্যে সঞ্জয় ভট্টাচার্যের পূর্বাশাতেও একটি কবিতা ছাপা হলো। এভাবে মোটামুটি কফি হাউসে অসংখ্য লিটল ম্যাগাজিনের তরুণ কবির দলে শামিল হয়ে গিয়ে স্বস্তির নিঃশ্বাস ফেলে বাঁচলাম।\nভাসমান জীবনের ভাসমান মানুষের একটা বড় সুবিধা হলো, কখন যে কোন ঘাটে গিয়ে ঠেকবে, তা সে নিজেও জানে না। ক্রমেই পরিধি বাড়তে বাড়তে একসময় কলকাতার মতো শহরকেও মনে হতে লাগল ছোট, অন্তত আমার জন্য। কলকাতার একটা বড় মজা, সম্ভবত সাহিত্যের রাজধানী হওয়ার জন্যই সব সময় কিছু না কিছু একটা লেগেই আছে। শিল্প-সাহিত্য-সংস্কৃতিবিষয়ক কর্মকাণ্ডে না জড়িয়ে পারা যায় না।\nওই সময় মার্কাস স্কোয়ারে ঐতিহ্যবাহী বঙ্গ সংস্কৃতির মেলা বসল দিন পনেরোর জন্য। আমেরিকা থেকে সদ্য ফেরা পূর্ণ চাঁদমুখো বহুশ্রুত সুনীল গঙ্গোপাধ্যায়কে সেই আমার প্রথম দেখা, ওই ষাটের দশকেই। তার পর থেকে রুদ্ধশ্বাস জীবনে পেছনে ফিরে তাকানোর অবকাশ কোথায়? সুনীল গঙ্গোপাধ্যায় যেন এলেন, দেখলেন, জয় করলেন—এমন একটা ব্যাপার। তাঁর অবর্তমানে কৃত্তিবাস-এর ভার নিয়েছিলেন কবি শরৎকুমার মুখোপাধ্যায় এবং তাঁর সঙ্গে প্রণবকুমার মুখোপাধ্যায়। কখন যে আমিও কৃত্তিবাস দলভুক্ত হয়ে গেছি, তা আমি নিজেও জানি না। কৃত্তিবাস নিয়ে কত হইচই, হুল্লোড়।\nএকটা জিনিস লক্ষ করলাম, কবি হয়েও যোগ্য দলপতি হওয়ার সব গুণই সুনীল গঙ্গোপাধ্যায়ের মধ্যে বর্তমান। আমেরিকা ফেরতা সুনীলকে একদিন দেখলাম হরিশ মুখার্জি রোডে শীত-গোধূলির ভারী হয়ে আসা আলো-আঁধারিতে এক সঙ্গিনীর কোমর জড়িয়ে হাঁটতে হাঁটতে এগিয়ে যাচ্ছেন ময়দানের দিকে। প্রেম যদি হয়, সেটা ছিল ঘোরতর ইয়াঙ্কি কায়দার।\nসুনীল গঙ্গোপাধ্যায় ক্রমেই হয়ে উঠলেন সুনীল গাঙ্গুলি থেকে ছেলে-বুড়ো সবারই সুনীলদা। এমনকি স্ত্রী স্বাতী গঙ্গোপাধ্যায়েরও। সুনীলদা প্রেমে পড়লেন, সে-ও এক কাহিনি। একবার বহরমপুরে গিয়েছি কিংবদন্তিসম মনীশ ঘটকের সঙ্গে। বিরাট দল। উপলক্ষ কবি সম্মেলন।\nসুনীল, শক্তি, অলোকরঞ্জন, উৎপল, শংকর চট্টোপাধ্যায় এবং আরও অনেকে। তখন স্বাতী বন্দ্যোপাধ্যায়ের সঙ্গে চলছে সুনীলের তুমুল প্রণয়পর্ব। এক দিনের বিরহও সইবার নয়। সারা দিনের হইহুল্লোড়ের মধ্যেও সে যে কী জিনিস, অভিজ্ঞতা না থাকলে বোঝা অসম্ভব। একটা সময় দেখলাম, সুনীলদা বাজারের এক কোণে চায়ের দোকানে বসে খসখস করে কী যেন লিখে চলেছেন। তখন গদ্যকার সুনীল কোথায়? বরণীয় মানুষ স্মরণীয় বিচার ফিচার হিসেবে কাগজে বেরোলেও বই হয়ে বের হওয়া দূর কল্পনা। তারপর খামে এঁটে মাঝ রাত্তিরের দিকে এক ফাঁকে কিছুটা উঁচু হয়ে প্রায় লাফিয়ে বাজারের ঝুরিনামা বটগাছের গায়ে লাগানো জংধরা মেটে লাল রঙের ডাকবাক্সে ফেলে দিতে শংকরদার সে কী দমফাটা হাসি। সুনীল, তুই এ কী করলি? এ যে গাছের খোড়ল, হাঃ হাঃ হাঃ। প্রবল হাসির দমকে গলা আটকে যাওয়ার দশা। পরে স্বাতীদিকে কখনো জিজ্ঞেস করা হয়নি, বহরমপুর থেকে প্রেমিক সুনীলের কোনো চিঠি পেয়েছিলেন কি না। তবে সুনীলের যে দায়িত্বজ্ঞান এবং খাটুনির শক্তি, তা দেখে বাকরোধ হওয়া ছাড়া আর কিছুই করার থাকে না—প্রত্যক্ষ করে বুঝেছি সুনীল ম্যাজিকের রহস্যটা কী? খাটুনি আর খাটুনি। আমরা অনেকেই আলেকজান্ডারের প্রবল সুরাসক্তির প্রশংসায় পঞ্চমুখ হয়ে উঠি, কিন্তু কখনোই তার বীরত্ব ও নিষ্ঠার নয়।\nমানুষটি যদি হন একমেবাদ্বিতীয়ম কেউ, তাঁর নিজেরই ভাষ্যে শুনুন, ‘আমি সামান্য কবি—একদা পূর্ববঙ্গবাসী, অধুনা ভ্রাম্যমাণ—গঙ্গোপাধ্যায় বংশীয় সুনীল আমার নাম। যদিও ব্রাহ্মণকুলে জন্ম, কিন্তু জ্ঞানের অভিমানের বদলে ভালোবাসার শক্তিতেই আমার বেশি বিশ্বাস। তাই ভালোবাসার এই অমরগাথা শোনাতে চেয়েছি। আমার বাকশক্তি সীমিত, আমার ভাষাজ্ঞান সীমিত, আমি জানি না শব্দের ঝংকার, জানি না বর্ণনার ছটা! আপনারা গুণীজন, আপনারা বহুদর্শী, রসজ্ঞ সহূদয়—আপনাদের সভায় ভরসা করে এ গান শোনালাম। এ গান শুনলে, যে দুর্বল সে আবার শক্তি ফিরে পায়। ভালোবাসায় যার অবিশ্বাস এসেছে, সে আবার ভালোবাসায় বেঁচে ওঠে। যার জীবনে কখনো ভালোবাসা জাগেনি, এ গান শুনলে সেই পাথরের বুক ভেদ করে বেরিয়ে আসে ঝরনা। এই ভালোবাসার গান শুনলে মানুষ মরতে ভয় পায় না। ভালোবাসা ছাড়া জীবন হয় না, যেমন দুঃখ ছাড়া ভালোবাসা হয় না। ভালোবাসার জাত নেই, গোত্র নেই, ধর্ম নেই।’\nউদ্ধৃতাংশটুকু ১৩৭২ বাংলা সালে প্রকাশিত প্রথম জীবনে তরুণ বয়সের সুনীল গঙ্গোপাধ্যায়ের, যখন তিনি আজকের সুনীল গঙ্গোপাধ্যায় হননি, সে সময়কার সোনালি দুঃখ থেকে নেওয়া।\nসেই শুরু থেকেই সুনীল গঙ্গোপাধ্যায় ছিলেন প্রকৃত কবিদের মতোই দানশৌণ্ড, যিনি সূর্যাস্তের পর সুরাচার্যে অভিষিক্ত হয়েও অবলীলায় বাংলা সাহিত্যকে প্রতিনিয়ত সমৃদ্ধ আর সুধাসিক্ত করে গিয়েছেন।\nবাংলাদেশের মাদারীপুরের পূর্ব মাইজপাড়ায় জন্মালেও দেশভাগের বহু আগে শিক্ষক পিতার কর্মসূত্রে গোটা পরিবারই কলকাতায় চলে গিয়েছিল। দ্বিতীয় মহাযুদ্ধের সময় জাপানি আগ্রাসনের আতঙ্কে বাবা কলকাতায় থেকে গেলেও গোটা পরিবারকে মাদারীপুরের গ্রামের বাড়িতে পাঠিয়ে দিয়েছিলেন। তখন এক বছরের মতো তাঁদের গ্রামের বীরমোহন স্কুলে পড়াশোনায় চমকপ্রদ বিবরণী সুনীল নিজেই লিখে গেছেন তাঁর অননুকরণীয় ভাষায়। অবশ্য পরবর্তীকালে দেশে আসার প্রচুর সাদর আমন্ত্রণ সত্ত্বেও তিনি তাঁর ছেলেবেলার স্মৃতি বিনষ্ট হওয়ার সম্ভাব্য কারণে কখনো সেখানে ফিরে যেতে রাজি হননি। পরে পূর্বপশ্চিম লেখার সময় কানাডায় তাঁর ফেলে আসা গ্রামের এক ছেলে, যাকে তিনি পরবর্তীকালে শুধু জন্মসহোদর বলে সম্বোধন করেই ক্ষান্ত হননি, তাঁর আতিশয্যে সপরিবারে অর্থাৎ স্ত্রী স্বাতী, ভাই অশোক ও বোন কণাকে নিয়ে ঘুরে গেছেন। দেখা গেছে, তিনি তাঁর বাল্যকালের সামান্যতম স্মৃতিভ্রষ্ট হননি।\nবাংলাদেশের প্রতি ছিল তাঁর এক অপত্য টান। বারবার বাংলাদেশের লেখকদের লেখা প্রসঙ্গে বলতে গিয়ে বলেছেন, ‘ঢাকাই একদিন বাংলা সাহিত্যের রাজধানী হবে।’ তাঁর এই ভবিষ্যদ্বাণী যে অক্ষরে অক্ষরে ফলবে, তিনি তা দৃঢ়ভাবে বিশ্বাস করতেন।\nবাংলাদেশের ব্যাপারে তাঁর যে দুর্বলতা, সেটা দেখা গিয়েছিল যখন তাঁর বইগুলো এখানে একটার পর একটা পাইরেসি হচ্ছিল তখন। সেটা তিনি হাসিমুখেই মেনে নিয়েছিলেন।\nবেলাল চৌধুরী: কবি।\nঅথবা বেলাল চৌধুরী এর অন্যান্য লেখা শ্রদ্ধাঞ্জলি : সুনীল আকাশ


নগরীতে মতবিনিময় সভা : সচেতনতার মাধ্যমে এইডস প্রতিরোধ সম্ভব - Suprobhat Bangladesh\nনগরীতে মতবিনিময় সভা : সচেতনতার মাধ্যমে এইডস প্রতিরোধ সম্ভব\nমঙ্গলবার, অক্টোবর ২৭, ২০২০; সময় : ৩:২৯ অপরাহ্ণ\nবন্ধু সোশাল ওয়েল ফেয়ার সোসাইটি চট্টগ্রামের উদ্যোগে এইচআইভি/এইডস প্রতিরোধে করনীয় শীর্ষক মতবিনিময় সভা গতকাল মঙ্গলবার সকাল সাড়ে এগারটায় চট্টগ্রাম সিভিল সার্জন কার্যালয়স্থ অডিটোরিয়াম রুমে অনুষ্ঠিত হয়। সংগঠনের ডিস্ট্রিক ম্যানেজার বেলাল হোসেনের সঞ্চালনায় এবং ডেপুটি সিভিল সার্জন ডা. আসিফ খানের সভাপতিত্বে অনুষ্ঠিত সভায় প্রধান অতিথি ছিলেন চট্টগ্রাম সিভিল সার্জন ডা. শেখ ফজলে রাব্বি।\nবিশেষ অতিথি ছিলেন আইসিডিডিআরবি চট্টগ্রাম বিভাগীয় কডিনেটর মারুফ বিন বশর, পিয়ার নেবিগেটার নূরুল হাসেম, শিক্ষক প্রতিনিধি ইমতিয়াজ আহমেদ, মো. কামাল হোসেন, সংগঠনের প্যানেল লয়ার অ্যাডভোকেট মো. জাফর, ধর্মীয় প্রতিনিধি মাওলানা আবদুর রহিম, মানবাধিকার প্রতিনিধি কাওছার পারভিন রুবি, ডা. জাকারিয়া, মো. জয়, ময়না।\nসভায় প্রধান অতিথির বক্তব্যে চট্টগ্রাম সিভিল সার্জন ডা. শেখ ফজলে রাব্বি বলেন, এইডসের যেহেতু তেমন উপযুক্ত চিকিৎসা নেই সেহেতু এর প্রতিরোধই হচ্ছে সর্বোত্তম প্রতিকার। সচেতনতার মাধ্যমে এইডস প্রতিরোধ করা সম্ভব। সতর্কতা অবলম্বন করাই এইডস থেকে মুক্ত থাকার একমাত্র উপায়। এইসআইভি/এআইডিএস আক্রান্ত ব্যক্তিকে কোনোভাবেই অবহেলা করা যাবে না। মানুষ হিসাবে তাদের অধিকার নিশ্চিত করা সকলের সামাজিক কর্তব্য।\nসভা শেষে চট্টগ্রাম সিভিল সার্জন ডা. শেখ ফজলে রাব্বিকে বন্ধু সোশাল ওয়েল ফেয়ার সোসাইটির পক্ষ থেকে সম্মাননা স্মারক প্রদান করা হয়।\nপূর্ববর্তী নিবন্ধমৃত ঘাট শ্রমিকের পরিবারকে আর্থিক সহায়তা\nপরবর্তী নিবন্ধনগর যুবদলের সমাবেশ : গণতন্ত্র পুনরুদ্ধার আন্দোলনে প্রস্তুতি নেওয়ার আহ্বান


রাজ্যের যুগে ঈশ্বর কেন সর্বশক্তিমান ঈশ্বরের নাম পরিগ্রহণ করলেন - সর্বশক্তিমান ঈশ্বরের গির্জা\nরাজ্যের যুগে ঈশ্বর কেন সর্বশক্তিমান ঈশ্বরের নাম পরিগ্রহণ করলেন\nবহু সংখ্যক মানুষ এ কথা বুঝতে পারেন না যে প্রভু যীশুর পুনরাগত রূপই যখন সর্বশক্তিমান ঈশ্বর, তখন, অন্তিম সময়ে প্রভু যীশু যখন বিচারের কাজ করতে আসেন, তাঁকে “সর্বশক্তিমান ঈশ্বর” নামে অভিহিত করা হয় কেন। এই সময়েও কেন তিনি “যীশু” নাম ধারণ করলেন না? বস্তুত, ঈশ্বরের কাজের প্রতিটি পর্যায়েই তাঁর একটি নতুন নাম হয়। এই নতুন নাম স্বয়ং ইশ্বরই গ্রহণ করেন, যা তাঁর কাজের সঙ্গে সামঞ্জস্যপূর্ণ হয়—এটি এমন নয় যে, মানুষ তাঁকে তাদের ইচ্ছামতো নামে ডাকে। অন্তিম সময়ে পুনরাগত প্রভু যীশুর নাম সম্পর্কে অনেক আগেই বাইবেলে ভবিষ্যদ্বাণী করা হয়েছিল। প্রকাশিত বাক্যে এই কথা বলা হয়, “যে জয়ী হবে আমি তাকে আমার ঈশ্বরের মন্দিরের স্তম্ভস্বরূপ করব, সে কখনও স্থানচ্যূত হবে না। তার উপরে আমি লিখব আমার ঈশ্বরের নাম। লিখব আমার ঈশ্বরের নতুন নগরীর নাম—নতুন জেরুশালেম যা স্বর্গ থেকে, আমার ঈশ্বরের কাছ থেকে নেমে আসছে। আর লিখব আমার নিজের নতুন নাম” (প্রকাশিত বাক্য 3:12)। “প্রভু পরমেশ্বর বলেন, ‘আমিই আল্‌ফা ও ওমেগা’। তিনি আছেন, ও ছিলেন ও তাঁর আবির্ভাব আসন্ন। তিনিই সর্বশক্তিমান” (প্রকাশিত বাক্য 1:8)। “তখন আমি বিরাট জনসমাবেশের কোলাহন, জলধি কল্লোল ও প্রচণ্ড বজ্রনাদের মত এক ধ্বনি শুনতে পেলাম, সেই ধ্বনিতে ঘোষিত হচ্ছিল: হাল্লেলুয়া, আমাদের আরাধ্য ঈশ্বর সর্বশক্তিমান প্রভু পরমেশ্বর রাজত্বগ্রহণ করেছেন” (প্রকাশিত বাক্য 19:6)। রাজ্যের যুগে সর্বশক্তিমান ঈশ্বরের নাম হল প্রকাশিত বাক্যের ভবিষ্যদ্বাণীর সম্পূর্ণ পরিণতি। প্রত্যেক যুগে ঈশ্বর যে নাম গ্রহণ করেন তার গভীর তাৎপর্য আছে এবং তা সেই যুগে ঈশ্বরের কার্যের সঙ্গে নিবিড়ভাবে সংযুক্ত। সর্বশক্তিমান ঈশ্বর এই সংক্রান্ত রহস্যের উন্মোচন করেন যখন তিনি বলেন,\n“প্রত্যেক যুগেই, ঈশ্বর নতুন কোনও কাজ করেন এবং নতুন নামে অভিহিত হন; তিনি কীভাবে একই কাজ প্রতি যুগে করবেন? কীভাবে তিনি পুরনোকে আঁকড়ে ধরে থাকবেন? তাঁর যীশু নাম গৃহীত হয়েছিল মুক্তির কার্যের জন্য, তাহলে অন্তিম সময়ে যখন তাঁর পুনরাবির্ভাব হয়, তখনও তাঁর নাম কি অভিন্ন থাকতে পারে? কেন যিহোবা এবং যীশু এক হওয়া সত্ত্বেও বিভিন্ন যুগে তাঁরা বিভিন্ন নামে অভিহিত হন? তাঁদের কর্মের যুগগুলি ভিন্ন হওয়ার জন্যই কি তাঁদের নাম পৃথক নয়? ঈশ্বরের সামগ্রিকতার প্রতিনিধিত্ব কি একটিমাত্র নামের দ্বারা সম্ভব? সেই কারণেই, প্রত্যেক যুগে ঈশ্বরকে ভিন্ন নামে অভিহিত করা হয়, এবং যুগ পরিবর্তন ও তার প্রতিনিধিত্ব করার জন্য তাঁকে সেই নাম ব্যবহার করতে হয়। কারণ কোনও একটি নাম সম্পূর্ণরূপে স্বয়ং ঈশ্বরের প্রতিনিধিত্ব করতে পারে না এবং প্রতিটি নামই একটি নির্দিষ্ট যুগে ঈশ্বরের স্বভাবের একটি অস্থায়ী দিকের প্রতিনিধিত্ব করে; তার একমাত্র ভূমিকা হল তাঁর কর্মের প্রতিনিধিত্ব করা। সুতরাং ঈশ্বর তাঁর স্বভাবের উপযোগী যে কোনও নাম মনোনীত করতে পারেন, যাতে তা সমগ্র একটি যুগের প্রতিনিধিত্ব করতে পারে। যিহোবার যুগ অথবা যীশুর যুগ নাম নির্বিশেষে প্রতি যুগের প্রতিনিধিত্ব করে একটি নাম” (বাক্য দেহে আবির্ভূত হল -এ “ঈশ্বরের কর্মের দর্শন (3)”)।\n“ইস্রায়েলে আমার কার্য নির্বাহ করার সময় আমি ‘যিহোবা’ নম গ্রহণ করেছিলাম, এবং এই নামের অর্থ ইস্রায়েলীদের ঈশ্বর (ঈশ্বরের নির্বাচিত মানুষজন) যিনি মানুষকে করুণা করতে পারেন, অভিশাপ দিতে পারেন, এবং তাদের জীবনযাপনকে দিশা দেখাতে পারে; অসীম ক্ষমতা এবং জ্ঞানের অধিকারী ঈশ্বর। ‘যীশু’ হলেন ইমানুয়েল, যার অর্থ হল স্নেহ ও মমতায় পরিপূর্ণ, পাপ-উৎসর্গ, এবং যা মানুষকে মুক্তি দেয়। তিনি অনুগ্রহের যুগে কার্য নির্বাহ করেছিলেন, তিনিই অনুগ্রহের যুগের প্রতিনিধিত্ব করেন, এবং পরিচালনামূলক পরিকল্পনার কেবলমাত্র একটি অংশের কার্যের প্রতিনিধিত্ব করতে পারেন। অর্থাৎ বলা যায়, শুধুমাত্র যিহোবাই নির্বাচিত ইস্রায়েলীদের ঈশ্বর। তিনিই আব্রাহামের ঈশ্বর, ইসহাকের ঈশ্বর, যাকোবের ঈশ্বর, মোশীর ঈশ্বর, এবং ইস্রায়েলের সকল মানুষের ঈশ্বর। এবং তাই, বর্তমান যুগে, ইহুদি ছাড়াও সকল ইস্রায়েলী যিহোবার উপাসনা করে। তারা তাঁর উদ্দেশ্যে পূজাবেদীতে উৎসর্গ করে এবং মন্দিরে যাজকের বেশ পরিধান করে তাঁর সেবা করে। তারা যিহোবার পুনরাবির্ভাবের জন্য আশা করে। শুধুমাত্র যীশুই হলেন মানবজাতির মুক্তিদাতা, এবং তিনি হলেন সেই পাপ-উৎসর্গ, যা মানবজাতিকে পাপ হতে উদ্ধার করেছিল। বলা হয়, যীশুর নামটি অনুগ্রহের যুগ থেকে এসেছিল, এবং সেযুগে মুক্তির কার্যের জন্যই তাঁর উদ্ভব হয়। অনুগ্রহের যুগের মানুষদের পুনর্জন্ম ও পুনরায় উদ্ধারের সুযোগ দিতেই যীশুর নামের উদ্ভব হয়, এবং এটি সমগ্র মানবজাতির মুক্তির এক বিশেষ নাম। ফলত, যীশুর নামটি অনুগ্রহের যুগকে চিহ্নিত করে এবং মুক্তির কার্যের প্রতিনিধিত্ব করে। যিহোবা নামটি ইস্রায়েলের অনুশাসনবদ্ধ মানুষজনের একটি বিশেষ নাম। প্রত্যেক যুগে এবং কার্যের প্রতি পর্যায়ে আমার নাম ভিত্তিহীন নয়, বরং তা প্রতিনিধিত্বমূলক তাৎপর্য বহন করে: প্রতিটি নাম একেকটি যুগের প্রতিনিধি। ‘যিহোবা’ অনুশাসনের যুগের প্রতিনিধিত্ব করে, এবং এটি সেই সম্ভ্রমার্থক নাম যার দ্বারা ইস্রায়েলীরা তাদের আরাধ্য ঈশ্বরকে সম্বোধন করতেন। ‘যীশু’ অনুগ্রহের যুগের প্রতিনিধিত্ব করেন, এবং এটি সেই যুগে পরিত্রাণলব্ধ সকলের ঈশ্বরের নাম। মানুষ যদি এখনো অন্তিম সময়ে পরিত্রাতা যীশুর আগমনের অপেক্ষা করে, এবং সেই পুরানো দিনের মতো যিহূদিয়ায় তাঁর আগমন প্রত্যাশা করে, তাহলে সমগ্র ছ’হাজার বছরব্যাপী পরিচালনামূলক পরিকল্পনা মুক্তির যুগেই স্তব্ধ হয়ে যেত, এবং আর অগ্রসর হতে পারত না। তাছাড়াও অন্তিম সময় কখনোই আসবে না, এবং এই যুগটি কোনোদিনই শেষ করা যাবে না। এর কারণ, পরিত্রাতা যীশু শুধুমাত্র মানবজাতির মুক্তি এবং পরিত্রাণের জন্যই। কেবলমাত্র অনুগ্রহের যুগের সকল পাপীর জন্যই আমি যীশুর নাম নিলাম, কিন্তু এই নাম দিয়ে আমি সমগ্র মানবজাতির পরিসমাপ্তি ঘটাবো না। যদিও যিহোবা, যীশু, এবং মশীহ, সকলেই আমার আত্মার প্রতিনিধি, তবু এই নামগুলি কেবলমাত্র আমার পরিচালনামূলক পরিকল্পনার বিভিন্ন যুগের প্রতিনিধিত্ব করে, আমার সামগ্রিক সত্তার নয়। পৃথিবীর মানুষজন আমাকে যেসব নামে ডাকে, সেগুলি আমার স্বভাব এবং আমি কে, তা স্পষ্ট করতে পারে না। এগুলি নিতান্তই কিছু নাম যার দ্বারা আমাকে বিভিন্ন যুগে সম্বোধন করা হয়। এবং তাই যখন শেষ যুগ—অন্তিম সময়ের যুগ—এসে উপস্থিত হবে, তখন আমার নাম আবার বদলে যাবে। আমাকে তখন যিহোবা, যীশু বা মশীহ নামে ডাকা হবে না—আমাকে স্বয়ং সর্বশক্তিমান ঈশ্বর বলে সম্বোধন করা হবে, এবং এই পরিচয়েই আমি একটি সমগ্র যুগের অবসান ঘটাব। একসময় আমি যিহোবা নামে পরিচিত ছিলাম। আমাকে মশীহ নামেও ডাকা হত, এবং মানুষজন একসময় স্নেহ ও সম্মানভরে পরিত্রাতা যীশু নামেও আমাকে সম্বোধন করত। যদিও আজ, আমি আর সেই অতীতকালের পরিচিত যিহোবা বা যীশু নই; আমি সেই ঈশ্বর যিনি অন্তিম সময়ে প্রত্যাবর্তন করেছেন, সেই ঈশ্বর যিনি যুগের অবসান ঘটাবেন। আমি স্বয়ং ঈশ্বর যিনি পৃথিবীর শেষ প্রান্ত থেকে জেগে উঠেছেন, এবং আমি আমার সম্পূর্ণ স্বভাব, কর্তৃত্ব, সম্মান, এবং মহিমায় পরিপূর্ণ” (বাক্য দেহে আবির্ভূত হল -এ “পরিত্রাতা ইতিমধ্যেই একটি ‘সাদা মেঘে’ চড়ে প্রত্যাবর্তন করেছেন”)।\nসর্বশক্তিমান ঈশ্বর স্পষ্টভাবে বলেছিলেন যে প্রতিটি যুগে ঈশ্বর যে নাম গ্রহণ করেন, তার প্রতিনিধিত্বমূলক তাৎপর্য আছেঃ প্রত্যেকটি নাম সেই যুগে ঈশ্বরের কার্য এবং তাঁর স্বাভাবিক প্রবণতাকে উপস্থাপিত করে। আইনের যুগে ঈশ্বর যিহোবা নাম ব্যবহার করেন, যাতে তিনি তাঁর আইন এবং আদেশসমূহের প্রচার করতে পারেন এবং পৃথিবীতে মানবজাতির জীবনের পথ প্রদর্শন করতে পারেন; যিহোবা নামটি ঈশ্বরের সেই স্বাভাবিক প্রবণতাকে প্রতিভাত করে, যেখানে মানবজাতির জন্য করুণা এবং অভিশাপ দুইই আছে। অনুগ্রহের যুগে ঈশ্বর যীশুর নাম ব্যবহার করেন যাতে মানবজাতির মুক্তির জন্য কাজ করা যায় এবং ঈশ্বরের প্রেমময় উদারতাকে প্রকাশ করা যায়; এবং রাজ্যের যুগে ঈশ্বরকে সর্বশক্তিমান ঈশ্বর নামে অভিহিত করা হয়, এবং তিনি সত্য প্রকাশ করেন এবং বিচারের কাজ শুরু করেন যার সূচনা হয় ঈশ্বরের ঘর থেকে যাতে মানুষের দুর্নীতিপরায়ণ স্বভাবকে প্রকাশ্যে আনা এবং তার বিচার করা যায় এবং তার ফলে তারা পরিশুদ্ধ, পরিবর্তিত এবং রক্ষিত হয় এবং তাঁর ধার্মিক ও মহিমান্বিত স্বভাব প্রকাশিত হয়, যা কোনোরকম অপরাধকে বরদাস্ত করে না। ঈশ্বর তাঁর নাম ব্যবহার করে যুগের পরিবর্তন করেন এবং সেই যুগের কার্যের প্রতিনিধিত্ব করার জন্য সেই নামের ব্যবহার করেন। যিহোবা যখন আইনের যুগে কাজ করছিলেন, একমাত্র যিহো্বার নামে প্রার্থনা এবং তাঁর আইন ও আদেশসমূহের প্রতি আনুগত্য প্রকাশ করলেই মানুষ ঈশ্বরের আশীর্বাদ লাভ করতো এবং তাঁর দ্বারা রক্ষিত হতে পারতো। অনুগ্রহের যুগের আগমনের সঙ্গে সঙ্গে পরিত্রাণের কার্যের জন্য ঈশ্বর যীশুর নাম ব্যবহার করেন, এবং প্রভু যীশুকে ত্রাতা হিসাবে স্বীকৃতি দেওয়া, প্রভুর নামে অনুতাপের প্রার্থনা করা ছাড়া মানুষের কাছে আর কোনো বিকল্প ছিলো না, যাতে তারা তাদের পাপের ক্ষমা লাভ করতে পারে এবং প্রভু যীশুর দ্বারা বর্ষিত সত্য ও অনুগ্রহের আনন্দ লাভ করতে পারে। তখনও যদি তারা যিহোবার নাম আঁকড়ে ধরে থাকতো এবং প্রভু যীশুকে স্বীকৃতি দিতে অস্বীকার করতো, তাহলে তারা ঈশ্বরের অভিভাবকত্ব এবং সুরক্ষা হারিয়ে ফেলতো, এবং ইশ্বরের অভিশাপ এবং শাস্তিপ্রদানের ফলে ইহুদি ফড়ীশীদের মতো অন্ধকারে পতিত হতো। অন্তিম সময় আগত হলে ঈশ্বর সর্বশক্তিমান ঈশ্বরের নাম ব্যবহার করেন যাতে ঈশ্বরের ঘর থেকে বিচারের কাজ আরম্ভ করতে পারেন। একমাত্র সর্বশক্তিমান ঈশ্বরের নামকে স্বীকৃতি দিয়ে, তাঁর কার্যের পদক্ষেপের সঙ্গে সামঞ্জস্য রেখে এবং সর্বশক্তিমান ঈশ্বরের বিচার ও শাস্তিপ্রদানের মধ্য দিয়ে গেলেই মানুষ সত্যকে অনুধাবন এবং লাভ করতে পারবে, পাপের থেকে মুক্ত হতে পারবে, পরিশুদ্ধ হবে এবং ঈশ্বরের পরিত্রাণ লাভ করতে পারবে। শেষ পর্যন্ত ঈশ্বরই দুর্নীতিগ্রস্ত মানবজাতিকে পাপের হাত থেকে রক্ষা করতে পারবেন; তিনি সৎ মানুষকে পুরষ্কৃত করবেন এবং পাপীদের শাস্তিপ্রদান করবেন, প্রত্যেককে তার বৈশিষ্ট্য অনুযায়ী পৃথক করবেন এবং তাঁর ছয় হাজার বছরের পরিচালনামূলক পরিকল্পনাকে এনে মানবজাতিকে ধ্বংসের হাত থেকে রক্ষা করবেন। যারা সর্বশক্তিমান ঈশ্বরের নাম গ্রহণ করতে অস্বীকার করে এবং অন্তিম দিনে তাঁর বিচারের কার্যকে প্রত্যাখ্যান করে তারা পাপের দাসত্ব থেকে মুক্ত হতে পারে না, এবং চিরকালের জন্য স্বর্গের রাজত্বে প্রবেশের যোগ্যতা হারায়।\nপূর্ববর্তী: ঐশ্বরিক উচ্চারণকে কেন আমরা বলি যে বাক্য দেহে আবির্ভূত হল?\nমানবজাতি যখন শয়তানের দ্বারা কলুষিত হয়েছিল, তখন মানবজাতির পরিত্রাণের জন্য ঈশ্বর তাঁর পরিচালনামূলক পরিকল্পনা শুরু করেছিলেন। মানবজাতির...\nঅবতাররূপী প্রভু যিশুর ত্রাণের কাজ অনুসরণ করে খ্রিষ্টধর্মের উদ্ভব হয়; একটি খ্রিষ্টান গির্জাই দয়ার যুগের সাথে সম্পর্ক বজায় রাখে। অন্তিম...


আওয়ামী লীগের অঙ্গ সংগঠনগুলোর কাজ কী?\nপ্রকাশিত: ১৬ জুলাই ২০১৮ সোমবার, ১০:০০ পিএম\n(বাঁ থেকে) স্বাচিপের সভাপতি অধ্যাপক ডা. ইকবাল আর্সলান, শ্রমিক লীগের সভাপতি শুক্কুর মাহমুদ, আওয়ামী মৎস্যজীবী লীগের সভাপতি নারায়ণ চন্দ্র চন্দ।\nসম্প্রতি বাংলাদেশ স্বাদু পানির মাছ উৎপাদনে বিশ্বে তৃতীয় স্থান অর্জন করেছে। বাংলাদেশ রাষ্ট্রের জন্য, বাংলাদেশের মৎস্যজীবীদের জন্য, সর্বোপরি বাংলাদেশের সর্বস্তরের জনগণের জন্য এ এক অসাধারণ অর্জন। যেহেতু মৎস্য খাতের এই অর্জনে বাংলাদেশ সরকারের গৃহীত বিভিন্ন উদ্যোগ ভূমিকা রেখেছে, তাই এটি প্রত্যাশা করা অস্বাভাবিক ছিল না যে আসন্ন নির্বাচনকে সামনে রেখে ক্ষমতাসীন আওয়ামী লীগের পক্ষ থেকে এ বিষয়ে জনগণকে অবহিত করে ক্যাম্পেইন করা হবে। আর ক্যাম্পেইন করার ক্ষেত্রে সবচেয়ে বড় ভূমিকাটি নিতে পারত বাংলাদেশ আওয়ামী মৎস্যজীবী লীগ। বাংলাদেশের মৎস্যজীবী সম্প্রদায় ও মৎস্যখাতের বিপুল সম্ভাবনাকে কাজে লাগানোর উদ্দেশ্যেই আওয়ামী লীগের এই অঙ্গ সংগঠনটি গঠন করা হয়েছিল। কিন্তু মৎস্যখাতে এত বড় অর্জনেও তাদের কোনো কার্যক্রম চোখে পড়েনি।\nশুধু আওয়ামী মৎস্যজীবী লীগই নয়। বাংলাদেশ আওয়ামী লীগের অঙ্গ ও ভাতৃপ্রতিম সংগঠনগুলোর বিরুদ্ধে নিষ্ক্রিয়তার অভিযোগ বেশ পুরনো। আওয়ামী লীগের ছাত্র সংগঠন বাংলাদেশ ছাত্রলীগ মিছিল, মিটিং, সভা-সেমিনার করে পত্রিকার পাতা গরম রাখে। বাংলাদেশ যুবলীগও বেশ কিছু সৃজনশীল ও মননশীল উদ্যোগের কারণে বেশ প্রশংসিত। এছাড়া স্বেচ্ছাসেবক লীগ দিবস ভিত্তিক কিছু কার্যক্রম পরিচালনা করে থাকে। এর বাইরে আওয়ামী লীগের সহযোগী সংগঠনগুলোর কার্যক্রমের তেমন কোনো খবর পাওয়া যায় না। স্বাভাবিকভাবেই তাই আওয়ামী লীগের ওপর মহলে প্রশ্ন উঠেছে, এই সহযোগী সংগঠনগুলোর কাজ আসলে কী? কী তাঁদের লক্ষ্য ও উদ্দেশ্য?\nজাতির পিতা বঙ্গবন্ধু শেখ মুজিবুর রহমানের জীবদ্দশায় আওয়ামী লীগের অঙ্গ সংগঠন ছিল মাত্র ৫টি। এগুলো হলো ছাত্রলীগ, মহিলা আওয়ামী লীগ, কৃষক লীগ, যুবলীগ ও শ্রমিক লীগ। এদের মধ্যে অবশ্য ছাত্রলীগ ও শ্রমিক লীগকে আওয়ামী লীগের ভাতৃপ্রতিম সংগঠন হিসেবে অভিহিত করা হয়। সময়ে সময়ে বর্তমান ক্ষমতাসীন দলটির অঙ্গ সংগঠনের সংখ্যা এখন বেড়েছে। দলটিতে যুক্ত হয়েছে বিভিন্ন পেশাজীবীদের সংগঠন যেমন - তাঁতি লীগ, স্বাধীনতা চিকিৎসক পরিষদ (স্বাচিপ), আওয়ামী মৎস্যজীবী লীগ প্রভৃতি।\nবঙ্গবন্ধু যখন বাংলাদেশ আওয়ামী লীগের অঙ্গ সংগঠনগুলো প্রতিষ্ঠা করেছিলেন তার পেছনে বঙ্গবন্ধুর একটি সুস্পষ্ট ও অতুলনীয় চেতনা ছিল। সেই চেতনার মূল কথা ছিল, আওয়ামীপন্থী বিভিন্ন পেশাজীবীদের নিয়ে দলটির যেসব অঙ্গ সংগঠন গঠন করা হবে তাদের নেতাকর্মীরা নিজেদের পেশাজীবী মধ্যে আদর্শ ও চেতনার গ্রুমিং করবেন। এভাবেই দেশের সকল পেশাজীবীর মধ্যে দেশপ্রেমের চেতনা, রাজনৈতিক চেতনা ছড়িয়ে পড়বে। বাংলাদেশ আওয়ামী লীগ যে রাজনৈতিক চেতনা ধারণ করবে তা সকল অঙ্গ সংগঠনের মধ্যে ছড়িয়ে পড়বে সেটাই প্রত্যাশা ছিল বঙ্গবন্ধুর। চেতনার প্রবাহমান এই পুরো প্রক্রিয়াটিকে মানবদেহের রক্ত সঞ্চালন প্রক্রিয়ার সঙ্গে তুলনা করা যায়। রক্ত হৃদপিণ্ড থেকে শিরা, ধমনীর মধ্য দিয়ে শরীরের অন্যান্য অঙ্গ-প্রত্যঙ্গে পৌঁছে যায়। তেমনি কেন্দ্র থেকে পুরো দেশটির মধ্যে যাতে আওয়ামী লীগের রাজনৈতিক চেতনা পৌঁছে যায় তার জন্য দলটির অঙ্গ সংগঠনগুলো কাজ করবে সেই উদ্দেশ্যেই গঠন করা হয়েছিল অঙ্গ সংগঠনগুলো।\nদেশে বিভিন্ন পেশা আছে, পেশাজীবী আছেন। এই পেশাজীবীদের মধ্যে আছেন কৃষক, শ্রমিক, শিক্ষক, চিকিৎসক, আইনজীবী, প্রকৌশলী ইত্যাদি। তাদের সবার মধ্যে যাতে আদর্শের চেতনাটা সঞ্চালিত হয় তা নিশ্চিত করাই ছিল আওয়ামী লীগের অঙ্গ সংগঠনগুলোর দায়িত্ব। কিন্তু বর্তমানে দেখা যাচ্ছে, ক্ষমতাসীন দলটির অঙ্গ সংগঠনগুলো হয়ে গেছে দলবাজি, টেন্ডারবাজির আখড়া। এসব অঙ্গ সংগঠনে পদ পাওয়াকে অনেকে আরও বড় পদ-পদবী পাওয়ার সুযোগ হিসেবে বিবেচনা করেন, বিবেচনা করেন বিদেশ ভ্রমণের সুযোগ হিসেবে। অথচ নিজেদের পেশাদারি আদর্শ বাস্তবায়নের কাজে তাঁদের অনীহা দেখার মতো।\nঅথচ এই সংগঠনগুলো যদি ঠিকঠাক ভাবে কাজ করতো, আদর্শিক জায়গা থেকে নিজেদের দায়িত্ব পালন করতো তবে তাঁরা সফলভাবে সংশ্লিষ্ট বিষয়ে নীতি নির্ধারণের ক্ষেত্রে অবদান রাখতে পারতো। সরকারকে পরামর্শ দিতে পারতো সংশ্লিষ্ট খাত ও পেশার উন্নয়নে।\nবর্তমানে দেশের সড়কগুলোতে দুর্ঘটনায় মৃত্যু একটি নিত্য নৈমিত্তিক ঘটনা হয়ে দাঁড়িয়েছে। আওয়ামী লীগের অঙ্গ সংগঠন হিসেবে শ্রমিক লীগ আছে, পরিবহণ লীগ আছে। সড়ক দুর্ঘটনা রোধে কী পদক্ষেপ গ্রহণ করা যায় সে বিষয়ে কিন্তু এরা সহায়তা করতে পারে, সরকারকে প্রয়োজনীয় পদক্ষেপ গ্রহণে বিভিন্ন পরামর্শ দিতে পারে। কিন্তু এই সংগঠনগুলোর কাছ থেকে তেমন কোনো উদ্যোগ চোখে পড়ছে না।\nস্বাধীনতা চিকিৎসক পরিষদ (স্বাচিপ) আওয়ামী লীগের অফিশিয়াল চিকিৎসা বিষয়ক অঙ্গ সংগঠন। কিন্তু বাংলাদেশের চিকিৎসা ক্ষেত্রে যে নৈরাজ্য চলছে তা নিরসনে স্বাচিপের কোনো ভূমিকাই নেই।\nসম্প্রতি প্রধানমন্ত্রী শেখ হাসিনা একটি ক্যাম্পেইন শুরু করেছেন। এই ক্যাম্পেইনে দেশের বিভিন্ন অঞ্চলে আয়োজিত জনসভায় তিনি বারবার বলছেন, দেশের প্রত্যেকটি গ্রামকে তিনি শহরে রূপান্তরিত করবেন। শহরের অধিবাসীরা যে নাগরিক সুযোগ-সুবিধাগুলো পায় গ্রামের অধিবাসীদের জন্যও তিনি একই রকম সুযোগ-সুবিধার ব্যবস্থা করবেন। আর আমরা সবাই জানি, একটি গ্রামকে শহরে রূপান্তরিত করতে অবকাঠামো লাগে, লাগে উন্নত যোগাযোগ ব্যবস্থা এবং অবশ্যই উন্নত স্বাস্থ্যসেবা। এই উন্নত স্বাস্থ্যসেবা নিশ্চিতকরণে স্বাচিপের চিকিৎসকরা নিতে পারে উদ্যোগী ভূমিকা। কিন্তু সেরকম কোনো ভূমিকার চিত্র এখন পর্যন্ত দেখা যাচ্ছে না।\nবর্তমানে বাংলাদেশের গ্রামাঞ্চলে স্বাস্থ্যসেবার পরিস্থিতি ভালো নয়। জ্বর, সর্দি-কাশি ছাড়া অন্যসব জটিল অসুখে গ্রামের মানুষকে এখনো শহরের হাসপাতালগুলোতে চিকিৎসা নিতে ছুটতে হয়। আমাদের চিকিৎসকরা যদি গ্রামের হাসপাতালগুলোতে গিয়ে সেবা দিত তাহলে এ পরিস্থিতি পাল্টে যেত। আর এ বিষয়ে সবচেয়ে উদ্যোগী ভূমিকা তো বঙ্গবন্ধুর আদর্শে বিশ্বাসী চিকিৎসকদেরই নেওয়া উচিত। কিন্তু দুর্ভাগ্যজনকভাবে স্বাচিপ করা কোনো চিকিৎসক গ্রামে থাকতে চান না।\nআরেকটি বিষয় না উল্লেখ করলেই নয়। প্রধানমন্ত্রী শেখ হাসিনা যদি কখনো নোবেল পান তবে তার পেছনে অন্যতম কারণ হবে গ্রামে গ্রামে কমিউনিটি ক্লিনিক স্থাপনের উদ্যোগ গ্রহণ করা। এ বিষয়টি বৈশ্বিক পর্যায়েও আলোচনায় এসেছে। অথচ বিস্ময়কর ব্যাপার হলো, স্বাচিপের এ বিষয়ে কোনো ধরনের প্রচার-প্রচারণা বা উদ্যোগ নেই। নেই কোনো প্রোগ্রাম। এই গাফিলতির কারণে আওয়ামী লীগের ভালো কাজগুলোর খবর জনগণের কাছে পৌঁছাচ্ছে না।\nএকই পরিস্থিতি বিরাজ করছে আওয়ামী পন্থী প্রকৌশলীদের সংগঠন বঙ্গবন্ধু প্রকৌশলী পরিষদেও। সরকারকে সহযোগিতা করা কিংবা সরকারের কার্যক্রম সংক্রান্ত প্রচার-প্রচারণা তাঁদেরকেও করতে দেখা যায় না। বরং পদ-পদবীর ভাগাভাগি নিয়ে সংগঠনটিতে ব্যস্ততা বেশি দেখা যায়।\nআওয়ামী লীগ সভাপতির গ্রামকে শহরে রূপান্তর করার যে স্বপ্ন, সে স্বপ্ন বাস্তবায়নে দলটির প্রকৌশলীদের নিয়ে গঠিত অঙ্গ সংগঠনটির গুরুত্বপূর্ণ ভূমিকা রাখার কোনো বিকল্প নেই। অবকাঠামো নির্মাণ বা উন্নত যোগাযোগ ও যাতায়াত ব্যবস্থার সূচনার লক্ষ্যে বঙ্গবন্ধু প্রকৌশলী পরিষদের উচিত ছিল যথাসম্ভব দ্রুততার সঙ্গে প্রধানমন্ত্রীর হাতে একটি মডেল তুলে দেওয়া। সে মডেলে গ্রামকে শহরে রূপান্তরিত করার সমস্ত খুঁটিনাটি সংযুক্ত থাকতে পারতো। কিন্তু এমন কোনো উদ্যোগ আওয়ামীপন্থী প্রকৌশলীদের এই সংগঠনটি গ্রহণ করেনি। এমনকি বঙ্গবন্ধু প্রকৌশল পরিষদ করা কোনো লোক ঢাকার বাইরে পোস্টিংই নিতে চান না।\nঢাকার বাইরে মফস্বলে যেতে চান না আওয়ামীপন্থী শিক্ষক সমিতির নেতারাও । ঢাকা বিশ্ববিদ্যালয়ে আওয়ামীপন্থী নীল দলের শিক্ষকদের দিকে লক্ষ্য করলে দেখা যায়, ছাত্র পড়ানোর চেয়ে তাঁদের নজর বেশি থাকে তদবির করে কীভাবে পদ-পদবি পাওয়া যায় তার দিকে।\nআওয়ামীপন্থী বিভিন্ন পেশাজীবী সংগঠনগুলোর এসব কার্যক্রম পর্যালোচনা করলে বোঝা যায়, এই অঙ্গ সংগঠনগুলো প্রতিষ্ঠার পেছনে বঙ্গবন্ধুর মূল চেতনার যে জায়গাটি ছিল, যে আকাঙ্ক্ষা থেকে অঙ্গ সংগঠনগুলো তৈরি করা হয়েছিল তা পূরণ হচ্ছে না।\nএকটি রাজনৈতিক দল ক্ষমতায় আসে নির্বাচনী কর্মসূচি দিয়ে। এই কর্মসূচিগুলো দেখেই জনগণ তাঁদের ভোট দেন। তাই ক্ষমতায় আসার পর কর্মসূচিগুলোর বাস্তবায়নই হলো সরকারের প্রধান কাজ। কিন্তু সেই কর্মসূচির বাস্তবায়ন করা সরকারের একার পক্ষে সম্ভব নয়। এর জন্য বিভিন্ন পেশার মানুষের অংশগ্রহণ দরকার। সরকারের কর্মসূচিগুলো বাস্তবায়নের উদ্দেশ্যে আওয়ামী লীগের অঙ্গ সংগঠনগুলো যদি দায়িত্ব পালন না করে তাহলে কোনো ভাবেই সরকার সফলতার সঙ্গে তাঁদের কার্যক্রম চালাতে পারবে না।\nমুক্তিযুদ্ধের স্বপক্ষের শক্তিদের সাংস্কৃতিক সংগঠন বঙ্গবন্ধু সাংস্কৃতিক গোষ্ঠীর এক সময় দারুণ রমরমা ছিল। বিভিন্ন সাংস্কৃতিক অনুষ্ঠান, উদ্যোগের কারণে তরুণদের মধ্যে আলাদা গ্রহণযোগ্যতা ছিল সংগঠনটির। চলচ্চিত্র ব্যক্তিত্ব আলমগীর কুমকুম ছিলেন সংগঠনটির শেষ প্রদীপ। কিন্তু বর্তমানে এই সংগঠনের কোনো অস্তিত্বই যেন চোখে পড়ে না। অথচ আমাদের সংস্কৃতি মন্ত্রী আসাদুজ্জামান নূর একজন সাংস্কৃতিক ব্যক্তিত্ব। আসাদুজ্জামান নূরের নেতৃত্বে সংস্কৃতি অঙ্গন আরও সমৃদ্ধ হয়ে ওঠার কথা ছিল।\nবাস্তবতা হচ্ছে, সাংস্কৃতিক আন্দোলন ছাড়া কখনো চেতনার আন্দোলন সমৃদ্ধ হয় না। মুক্তিযুদ্ধ সফল হতো না যদি না সে সময় একটি সফল সাংস্কৃতিক আন্দোলন হতো। মুক্তিযুদ্ধে আমাদের বিজয়ে বড় একটি ভূমিকা রেখেছিল সে সময়ে গৃহীত বিভিন্ন সাংস্কৃতিক উদ্যোগ। মুক্তিযুদ্ধের সময় প্রতিষ্ঠিত অস্থায়ী রেডিও স্টেশন স্বাধীন বাংলা বেতার কেন্দ্র আমাদের উজ্জীবিত করেছিল, উজ্জীবিত করেছিল শোনো একটি মুজিবুরের থেকে, জয় বাংলা বাংলার জয়ের মতো দেশাত্মবোধক গানগুলো। কিন্তু এখন আমাদের সাংস্কৃতিক চেতনার মান কোথায়? আমরা যে ডিজিটাল বাংলাদেশ গঠন করার স্বপ্ন দেখছি, সেই বাংলাদেশের সাংস্কৃতিক মানটিও উন্নত হতে হবে, উন্নত একটি দেশের সঙ্গে মানানসই হতে হবে। না হলে উন্নত জাতিসত্তার একটি রাষ্ট্র গঠন করা সম্ভব হবে না। এই উদ্দেশ্যে আওয়ামী লীগের এই অঙ্গ সংগঠনগুলোকে নিষ্ক্রিয়তার বৃত্ত থেকে বেরিয়ে এসে সংগঠনের কার্যক্রম গতিশীল করতে হবে।\nএকটি সময় ছিল যখন আওয়ামী লীগের বুদ্ধিজীবীরাই শিল্প-সাহিত্য, জ্ঞান-বিজ্ঞান তথা বুদ্ধিবৃত্তিক অঙ্গনের প্রতিভূ ছিলেন। শিক্ষাবিদ ও লেখক আনিসুজ্জামান, আইবিএর প্রতিষ্ঠাতা অর্থনীতিবিদ এম. শফিউল্লাহ প্রমুখের নাম এ প্রসঙ্গে উল্লেখ করা যায়। সাংস্কৃতিক অঙ্গন বা ক্রীড়া অঙ্গনের প্রতিভাবান এবং প্রভাবশালী ব্যক্তিরাও প্রতিনিধিত্ব করতেন বাংলাদেশের স্বাধীনতা সংগ্রামে অগ্রণী ভূমিকা রাখা দল আওয়ামী লীগেরই। বাংলাদেশের অন্যতম সেরা ক্রীড়া সংগঠন আবাহনী লিমিটেডের প্রতিষ্ঠা করেছিলেন জাতির পিতার জ্যেষ্ঠ পুত্র শেখ কামাল। বিখ্যাত ফুটবলার শফিউল আলম টুটুল এবং কাজী সালাউদ্দিনও আওয়ামী রাজনীতির সঙ্গে সংশ্লিষ্ট। ক্রিকেটার রকিবুল হাসান ১৯৭১ সালের ফেব্রুয়ারি মাসে ঢাকায় কমনওয়েলথ একাদশের বিরুদ্ধে আন্তর্জাতিক ম্যাচে পাকিস্তানের হয়ে ব্যাটিং ওপেন করেন। কিন্তু দুঃসাহসের পরিচয় দিয়ে সেদিন তিনি ব্যাটে জয় বাংলা লিখে নেমেছিলেন। কিন্তু বর্তমানে জ্ঞান-বিজ্ঞান, শিল্প-সংস্কৃতি ও ক্রীড়া ক্ষেত্রে আওয়ামীপন্থীদের কোনো উল্লেখযোগ্য কার্যক্রম দেখা যাচ্ছে না। ফলে দেশে একটি অদ্ভুত সুশীল সমাজের উদ্ভব হয়েছে যারা শিল্প-সংস্কৃতি চর্চার সঙ্গে রাষ্ট্রের বিরাজনীতিকরণকে গুলিয়ে ফেলছেন।\nএসব দেখেশুনে এবং তৃণমূলে গণসংযোগ করার পর প্রধানমন্ত্রী শেখ হাসিনা সম্প্রতি একটি উদ্যোগ নিয়েছেন। আওয়ামী লীগের বিভিন্ন অঙ্গ ও পেশাজীবী সংগঠনের সঙ্গে বৈঠক করবেন এমন সিদ্ধান্ত নিয়েছেন তিনি।\nএটি প্রধানমন্ত্রীর নেওয়া অন্য অনেক দারুণ সিদ্ধান্তের মতোই একটি ভালো সিদ্ধান্ত কারণ আমরা যদি উন্নত জাতি-রাষ্ট্র হিসেবে মাথা তুলে দাঁড়াতে চাই তবে পেশীশক্তি, অস্ত্র-গোলাবারুদের ব্যবহার কমিয়ে এনে বাড়াতে হবে বুদ্ধিবৃত্তিক চর্চা। দেশের উন্নয়নে সরকারকে সহযোগিতা করতে এগিয়ে আসতে হবে বিভিন্ন পেশাজীবীদের নিয়ে গঠিত অঙ্গ সংগঠনগুলোকেই। এই সংগঠনগুলো যদি থিংক ট্যাংক হিসেবে নিজেদের ভূমিকা পালন করতে পারে, নীতি নির্ধারণী ক্ষেত্রে এবং সরকারের উন্নয়ন-উদ্যোগ প্রচারে বলিষ্ঠ পদক্ষেপ নিতে পারে তবে শেখ হাসিনার নেতৃত্বে বঙ্গবন্ধুর স্বপ্নের বাংলাদেশ গড়ে তোলা সময়ের ব্যাপার মাত্র। কিন্তু সংগঠনগুলো যদি নিষ্ক্রিয়ই থেকে যায় তবে ক্ষমতাসীন আওয়ামী লীগকে অদূর ভবিষ্যতেই মূল্য দিতে হতে পারে।\nবিষয়: আওয়ামী-লীগ , অঙ্গ-ও-ভাতৃপ্রতিম-সংগঠন\nভারতের দ্বারস্থ কূটনীতিকরা


প্রচ্ছদ/জাতীয়/অভিনেতা ড. ইনামুল হক আর নেই\nএকুশে পদকপ্রাপ্ত গুণী অভিনেতা, নাট্যকার, নির্দেশক ও শিক্ষক ড. ইনামুল হক আর নেই (ইন্নালিল্লাহি ওয়া ইন্না ইলাইহি রাজিউন)। সোমবার (১১ অক্টোবর) হৃদরোগে আক্রান্ত হয়ে নিজ বাসাতে মারা গেছেন। এ তথ্য নিশ্চিত করেছেন বাংলাদেশে চলচ্চিত্র শিল্পী সমিতির সাধারণ সম্পাদক জায়েদ খান ও ডিরেক্টর গিল্ডের সাধারণ সম্পাদক কামরুজ্জামান সাগর।\nআসন্ন রমজানের সেহরি ও ইফতারের সময়সূচি প্রকাশ